Fonjadakis: Ima još da se radi, ali zadovoljan sam\nGrčki koreograf Andonis Fonjadakis je ovog proleća u centru pažnje zbog saradnje s rediteljem Darenom Aronofskim, za čiji je najnoviji film „Noje“ radio koreografiju, a svakako i zbog svetske premijere njegovog novog komada „Wisteria Maiden“, koja je u subotu, 12. aprila, od 20 sati na sceni Madlenijanuma.\nNedelju dana pošto je film „Noje“ stigao na bioskopska platna beogradskih kina, trupa Andonisa Fonjadakisa i ekipa predstave predvođena tim poznatim koreografom počela je probe u srpskoj prestonici za audio-vizuelni spektakl koji će premijerno izvesti na 11. Beogradskom festivalu igre.\n„Blic“ je posetio ove nedelje ekipu „Wisteria Maiden“ i na prvom spratu Madlenijanuma zatekao osam muških igrača kako nastoje da „ukrote svoju impulsivnu prirodu“.\nIz muzike, iako različite melodije i ritma, gotovo da se čita haiku poezija, a pogled odmah zastaje na scenografiji sale za vežbanje - odeća, kostimi, velike suknje sa žiponima, perike... sve deluje razbacano, bez logike i reda. Ali ubrzo postaje jasno ko se i kako snalazi u tom kreativnom haosu.\nProba je u toku, a u publici desetak ozbiljnih lica prati ono što se na sceni odigrava. Samo dva uzvika: „Odlično“ prekidaju igru, a kada je i poslednji pokret izveden, usledio je aplauz, i kao nagrada i kao ohrabrenje.\nNa pitanje da li uživa u radu u Beogradu, kratko odgovara da je naporno ali lepo. Iako je čest gost i učesnik festivala u Lionu, Edinburgu, Veneciji, Amsterdamu, Monpeljeu, Beogradski festival igre bio je njegov izbor mesta gde će premijerno prikazati svoj novi komad.\n- Rad je inspirisan japanskom umetnošću i načinom na koji ona tretira vreme, a mnogo je toga u vezi s transformacijom i mitologijom, o tome na koji je način u ovoj tradiciji predstavljena žena - objašnjava koreograf.\nOn je pojasnio da je oduvek želeo da kreira postavku isključivo za muške igrače, a kako je inspiracija za ovaj komad u tradiciji Kabuki teatra, opravdana je i pojava muških igrača u ženskim ulogama.\nSedište kompanije Andonisa Fonjadakisa je u Lionu, a ovaj komad rađen je u produkciji Onazisove fondacije.


Završene aktivnosti na PORTS projektu\n/ POMORSKI FAKULTET KOTOR PORTS /VIJESTI\nVebinar koji je označio završetak aktivnosti implementacije projekta pod nazivom: Partnership for the Observation and study of new Routes and Transnational Sea-highways - PORTS, finansiranog u okviru Interreg IPA CBC Italija-Albanija-Crna Gora 2014-2020 programa održan je danas putem Zoom aplikacije. Ovaj vebinar bio je naročito interesantan nastavnom, nenastavnom osoblju i studentima Pomorskog fakulteta Kotor Univerziteta Crne Gore, jer je bio posvećen uticaju pandemije COVID-19 na luke i pomorski transport između država učesnica projekta.\nU okviru sekcija su predstavljeni izlazni rezultati projekta od strane rukovodilaca timova partnerskih institucija, tako da je ovom prilikom rektor Univerziteta Crne Gore, prof. dr Danilo Nikolić ukazao na uspješnu regionalnu saradnju sa kolegama iz Italije i Albanije tokom perioda realizacije projekta i ujedno predstavio zapažene rezultate kada je u pitanju uključenost Univerziteta Crne Gore u programima finansiranja od strane Interreg fondova Evropske unije u posljednje četiri godine.\n“Sumirajući ispunjene ciljeve i napore da se ostvari plodonosna međunarodna saradnja radnog tima PORTS projekta sa Univerziteta Crne Gore sa kolegama iz Italije i Albanije, vjerujemo da će ovaj poduhvat biti podsticaj za uspješnu implementaciju tekućih projekata Pomorskog fakulteta Kotor Univerziteta Crne Gore”, zaključio je rektor Nikolić.\nBroj posjeta : 111


Odbojkaški turniri na Zlatiboru ovog vikenda – Vila As\nDogađaji • Odbojka • Sport\nKvalifikacioni mečevi na Zlatiboru počinju u petak 17.jula u 11 časova, a pre toga će početi i škola odbojke. Za nove nade odbojke časovi će se održavati u petak, 17. jula i subotu, 18. jula od 10,00 i 17,00 časova, i u nedelju, 19. jula od 15,00 časova, dok je za nedelju u 10 časova najavljena Dečja liga.\nPosle turnira u Velikom Gradištu, Kraljevu, Baču i na Zlatiboru, 8. “Vip Beach Masters 2015.“ i 4. “Vip Beach Volley liga” nastavlja se turnirima u Novom Sadu, Šapcu, Zrenjaninu, Somboru i Beogradu. Pobednici 8. “Vip Beach Mastersa 2015.“ i 4. “Vip Beach Volley lige” u obe konkurencije na poklon će dobiti telephone LG G4.\nProgram Otvorenog Prvenstva Srbije u odbojci na pesku pogledajte ovde.\nProšlogodišnji turnir u ženskoj konkurenciji je posle uzbudljovog finala je osvojile Isidora Egić i Milena Matić koje su savladale Aleksandru Frajtović i Ninu Škarić rezultatom 21:12 i 23:21. U muškom finalu su se tada nadmetali parovi Jovanović Raško/Surla Saša – Simeunović Nenad/Komar Nemanja. Par Simeunović – Komar je slavio sa 2:0. Prvi set su dobili rezultatom 21:17, a drugi sa 21:19.


Sport - Arhiva vesti 12.06.2012 - Naslovi.net\nSport » Arhiva vesti za utorak 12. jun 2012\nPartizan mt:s i Crvena zvezda Diva u utorak od 20 sati nastavljaju košarkaški rat za šampionsku titulu. Posle dva meča rezulatat je 1:1, naredni domaćini su crno-beli. Košarkaši Partizana i Crvene zvezde posle četiri dana ponovo se vraćaju u centar pažnje sportske javnosti. Na redu je treći duel... »\nB92: ASL: Partizan nadomak nove titule\nTelegraf: FINALE KLS: Treći čin drame (hala Pionir 20.00)\nŠeva srušio Šveđane\n24 Sata utorak, 12. jun 2012.\nAndrij Ševčenko je sa dva gola doneo pobedu Ukrajini od 2:1 (0:0) u meču sa Švedskom koji je odigran u okviru prvog kola grupe D na Evropskom prvenstvu. JUNAK - Šveđani su poveli na Olimpijskom stadionu u Kijevu golom kapitena Zlatana Ibrahimovića u 52. minutu. Sadašnjoj prvoj zvezdi Milana je u... »\nKurir: Česi savladali Grčku da zaborave poraz od Rusa\nNovi magazin: Ševčenko nepovređen nakon saobraćajnog udesa\nSvetska odbojkaška federacija (FIVB) saopštila je sastave grupa na Olimpijskim igrama u Londonu u obe konkurencije. U konkurenciji odbojkaša, Srbija će igrati u grupi B, sa Brazilom, Rusijom, SAD, Nemačkom i Tunisom. U grupi A će se boriti Velika Britanija, Italija, Poljska, Argentina, Bugarska i... »\nB92: Kolaković: Očekivano jaka grupa\nSportske.net: Grupa teška, ''Orlovi'' ciljaju četvrtfinale\nVečernje novosti: Teofilo Stivenson - Legenda među besmrtnima\nKurir: Teofilo Stivenson umro od srčanog udara\nJovanovski pala na startu turnira u Birmingemu\nBlic sport utorak, 12. jun 2012.\nSrpska teniserka Bojana Jovanovski nije dobro startovala na travnatoj podlozi pošto je u prvom kolu turnira u Birmingemu izgubila od Portugalke Mišel Larš de Brito 6:3, 5:7, 4:6. Kao i na šljaci, Bojana ni na travi nije uspela da zadrži kontinuitet dobre igre posle prvog seta koji je pripao njoj.... »\nSportske.net: Bojana nastavila lošu seriju\nVečernje novosti: Jovanovski eliminisana u Birmingemu\nVečernje novosti: Troicki uspešan na startu Halea\nVesti online: Troicki u 2. kolu turnira u Haleu protiv Berdiha\nKraj jedne ere: Rastali se Obradović i PAO!\nTrofejni srpski stručnjak nije se dogovorio sa Panatinaikosom o nastavku saradnje. Moguće destinacije: Istanbul, Moskva, Barselona. Deset dana trajao je završni čin drame navijača Panatinaikosa, koji su tražili i do poslednjeg trenutka se nadali ostanku Željka Obradovića (52) na klupi doskorašnjeg... »\nRadio 021: Željko Obradović napustio Panatinaikos\ne-Novine: Obradović napustio Panatinaikos\nPrva NHL titula za Los Anđeles Kingse\nLos Anđeles Kingsi osvojili su sinoć titulu u NHL ligi pobedivši na svom terenu tim Nju Džerzija sa 6 -1, čime su dobili finalnu seriju sa četiri prema dva u pobedama. Kingsi se u najjačoj hokejaškoj ligi na svetu takmiče od sezone 1967-68, i ovo im je prva titula u istoriji. Đavoli iz Nju Džerzija... »\nVesti online: LA Kingsi novi šampioni NHL\nBeta: LA Kingsi novi šampioni NHL\nNole nije bio miljenik neba\nNovak Đoković nije uspeo da osvoji četvrti grend slem zaredom pošto je u finalu Rolan Garosa izgubio od Rafaela Nadala sa 6:4, 6:3, 2:6, 7:5. U meču koji je počeo u nedelju, a završen u ponedeljak zbog kiše, Nadal je dobio prva dva seta što se ispostavilo kao nedostižna prednost. ŠLJAKA - Đoković... »\nS media: Nole pao tamo gde je najjači VIDEO\nBlic sport: Viktor sa 21 asom do pobede nad Bekerom\nDivac zadovoljan brojem Olimpijaca\nSportske.net utorak, 12. jun 2012.\nPredsednik Olimpijskog komiteta Vlade Divac rekao je da do danas Srbija ima potvrđenih 112 učesnika Olimpijskih igara u Londonu i da je to "veliki broj za našu malu zemlju". oks.org.rs Predsednik Olimpijskog komiteta Vlade Divac zadovoljan je brojem sportista koji će predstavljati Srbiju na... »\nVesti online: Divac: Veliki broj učesnika za našu malu zemlju\nRTS: Rekordan Olimpijski tim


Ekonomisti: Neće biti novca u budžetu Srbije za povećanje plata i penzija 2021. godine - Ekonomija - Dnevni list Danas\nPočetna » Ekonomija » Ekonomisti: Neće biti novca u budžetu Srbije za povećanje plata i penzija 2021. godine\n„Najava predsednika Srbije Aleksandra Vučića da će možda postojati mogućnost za povećanje plata u javnom sektoru je data u političke svrhe“, smatra profesor Fakulteta za ekonomiju, finansije i administraciju (FEFA) Goran Radosavljević.\nDodao je da „s rezervom“ treba govoriti i o povećanju plata, jer to zavisi od trajanja zdravstvene krize zbog pandemije.\n„Ne bi trebalo povećavati rashode u budžetu. Poreski prihodi od početka godine opali su za dva odsto, što je dosta“, rekao je Radosavljević.\nU prilog stavu da treba biti obazriv u obećanjima o povećanju plata i penzija je, kako je rekao, i to što od planiranog suficita u budžetu „nema ništa“, već se posle pet meseci u ovoj godini beleži deficit.\n„Ako Vlada Srbije planira da nastavi da se zadužuje zbog povećanja plata i penzija, još više će nam otežati budućnost“, rekao je Kovačević.\nPored toga rekao je da će i „neke pogrešne mere iz paketa državne pomoći (poodom pandemije) učiniti budućnost težom, jer će se za pomoć gradjanima od po 100 evra koja je ukupno iznosila oko 620 miliona evra, platiti kamata od 100 miliona evra na taj pozajmljen novac“.\nDodao je da je zaduživanje od dve milijarde evra za pokrivanje deficita u državnom budžetu skupo jeć će se platiti kamata od 3,37 odsto, i to uvreme kada su krediti mnogo jeftiniji.\n„Ni odlaganje kredita privredi i gradjanima na tri meseca, kako se ispostavilo, nije dobra mera jer će poskupeti kredite, a pandemija se nije smirila kako se mislilo, već je sada situacija teža nego na početku, a treba početi plaćanje tih odloženih pozajmica“, rekao je Kovačević.\nIstakao je da „Vučić stalno priča o privrednom rastu u prvom kvartalu, a rast je u stvari bio samo u prva dva meseca, dok nije počela epidemija“.\nKovačević je ocenio da je „neozbiljna tvrdnja“ da će „Srbija krizu prebroditi lakše od drugih evropskih zemalja kada u poredjenju s njima ima najniži standard“.\n„Vlada Srbije je budžetom za ovu godinu projektovala privredni rast od četiri odsto, a biće verovatno pad, i to pad od osam odsto, kao i kod drugih država, a Srbija bi morala brže da raste da bi smanjila zaostatak“ u odnosu na njih, rekao je Kovačević.\nekonomska krizaKorona virusPovećanja plataVlada SrbijeBeograd\n2 reagovanja na “Ekonomisti: Neće biti novca u budžetu Srbije za povećanje plata i penzija 2021. godine”\n14. jula 2020. u 06.44\nte hoce te nece videcemo da li ce se povecanje koje je obecao ispuniti…..naravno kao i sve do sada sto je obecao strasno narode strasno\n15. jula 2020. u 23.33\nPIO fond je nezavisan fond i nema veze sa politikom Države,ako je Država poštena.Ako je lopovska onda se o tome može pričati kao što je kod Vučića,gde On odlučuje o punjenju i pražnjju fonda.To je rade surove kapitalisticke zemlje i zlikovci od političara.Kod nas je to prošlo bez gromova,ali svaki dalji pokusaj zavrsice se bezvalscu u Srbiji.Dosta je Krkobabića,das mu 1,5 mil platu mesecno i radis sta hoces


Vanredno stanje u Srbiji: Građani ne treba da se plaše strogih mera - 16.03.2020, Sputnik Srbija\nVanredno stanje u Srbiji: Građani ne treba da se plaše strogih mera\nVanredno stanje proglašava se kada javna opasnost ugrožava opstanak države ili građana, što predviđa član 200 Ustava Srbije, a kada Skupština nije u mogućnosti... 16.03.2020, Sputnik Srbija\n07:06 16.03.2020 (Osveženo: 22:34 03.08.2021)\n© Depositphotos / ToskanaIncPanorama Beograda\nVanredno stanje proglašava se kada javna opasnost ugrožava opstanak države ili građana, što predviđa član 200 Ustava Srbije, a kada Skupština nije u mogućnosti da se sastane, kao što je sada slučaj, odluku o tome zajedno donose predsednici Republike, Skupštine i Vlade, piše „Politika“.\nPredsednik Srbije Aleksandar Vučić, predsednica parlamenta Maja Gojković i premijerka Ana Brnabić doneli su u nedelju, 15. marta, odluku o uvođenju vanrednog stanja radi sprečavanja širenja epidemije korona virusa.\nMere koje je na osnovu te odluke donela Vlada, važe najduže 90 dana, isto kao i odluka o vanrednom stanju, a potom je na isti period može produžiti Skupština.\n„Građani ne treba da budu uplašeni, jer strože mere treba da obezbede da se u okolnostima opasnosti za zdravlje ponašamo u našem najboljem interesu i interesu drugih i da izbegnemo nered i paniku“, kaže za list Vladan Petrov, profesor ustavnog prava i sudija Ustavnog suda.\n„Po proglašenju vanrednog ili ratnog stranja, dozvoljena su odstupanja od ljudskih i manjinskih prava zajamčenih Ustavom, i to samo u obimu u kojem je to neophodno“, navodi list član 202 Ustava Srbije.\nProfesor Petrov navodi da sloboda kretanja neće biti prepuštena slobodnom odlučivanju građana, ali će njeno ograničavanje biti u njihovom interesu.\nKada je reč o ograničenju slobode medija, on pretpostavlja da mogu biti donete mere koje će obezbediti da mediji pružaju javnosti samo tače i pravovremene informacije i sprečiti ih da iznose neistine i laži.\n„Moguća su ograničenja koja će obezbediti da mediji ne iznose neproverene priče, već samo zvanična obaveštenja, kako se ne bi desilo da o virusu korona i njegovom širenju priča svako šta god hoće“, rekao je profesor Petrov.


Divljan: Niski troškovi mogu dovesti investitore u Srbiju - : Undefined index: css in /home/osiguraj/public_html/wp-content/plugins/newsletter/includes/controls.php on line 439\nHomeOsiguranjeDivljan: Niski troškovi mogu dovesti investitore u Srbiju\nDivljan: Niski troškovi mogu dovesti investitore u Srbiju\nNebojša Divljan, generalni direktor osiguravajuće kuće Delta Generali, kazao je danas da je pozicija Srbije kao zemlje-kandidata za članstvo u Evropskoj uniji povoljnija od samog članstva u Uniji kad se radi o privlačenju stranih investicija.\n„Potencijal tržišta je nedovoljan. Iako Srbija broji 7,5 miliona ljudi, njihova kupovna moć je niska jer je recimo prosečan račun u prodavnici 600 dinara. Međutim, Srbija može biti atraktivna kao destincija za ulaganja jer su troškovi niski. Kad je Rumunija ušla u EU nije bilo plate za radnike niže od 400 evra neto“, kazao je Divljan na okruglom stolu EMG-a s predstavnicima Vlade.\nPrema njegovim rečima, kako bi privukli investitore, zvaničnici moraju da drže datu reč, tj. dato obećanje, jer jedan nezadovoljan investitor proširi loš glas na 20 mesta.\nOpet, kako je rekao Divljan, najbolji promoter investicija u jednoj zemlji je konkurent koji ima iskustva na tom tržištu. „Primera radi, Generali i Axa su konkurenti u evropskim okvirima i Axa je ušla na domaće tržište podstaknuta rezultatima Delta Generalija, iako je nema u zemljama u okruženju“, objasnio je Divljan.\nS druge strane, upozorio je Divljan, biti strani investitor na jednom tržištu ne znači samo imati inostrani pasoš, nego preneti nivo i etiku poslovanja iz matičnih država.\nPrema mišljenju Divljana, Srbija nije iskoristila pune potencijale domaće štednje. „Dosta smo vremena proveli da ubedimo Vladu da uvede poreske podsticaje kako bi Vlada dobila dugoročna ulaganja kroz emitovanje evro-obveznica koje bi kupovale osiguravajuće kuće. Pošto su ugovori za osiguranje na 15 ili 20 godina, onda je potrebno da imamo i hartije od vrednosti koje bi emitovala država na taj period“, kazao je Divljan.\nPremijer Mirko Cvetković je kazao da podržava ideju osiguravača i da veruje da će ta ideja biti sprovedena u relativno bliskoj budućnosti. Pitanje je samo da li te hartije od vrednosti treba da budu s deviznom klauzulom pošto je ideja države da počne da se zadužuje u dinarima, dodao je premijer.\nTakođe, prema Cvetkovićevim rečima, država ne može da ima ekskluzivan pristup ni prema kome jer bi već mogle da se pojave banke koje hoće iste takve hartije.


„Promenile su se okolnosti“: Vučić o preseljenju ambasade u Jerusalim za šta rok upravo ističe - 01.07.2021, Sputnik Srbija\nPredsednik Srbije Aleksandar Vučić izjavio je, na pitanje da li će biti preseljena ambasada Srbije iz Tel Aviva u Jerusalim, da je Izrael u međuvremenu priznao... 01.07.2021, Sputnik Srbija\n„Mi smo imali dogovore, a ja sam imao i razgovor sa izraleskim premijerom i jasno sam mu rekao da nisam potpisao zajednički dokument sa Albancima i Amerikancima već samo sa Amerikancima, a to se ticalo i odnosa Izraela prema nama“, rekao je Vučić.S obzirom da danas ističe rok za preseljenje ambasade u Jeruslalim, predviđen Vašingtonskim sporazumom, Vučić kaže da je Izrael u međuvremenu priznao Kosovo, kao i da mi razgovaramo o tome i sa Amerikancima.„I nemojte da se sekirate za poziciju Srbije. Mi ćemo u skladu i sa međunarodnim javnim pravom, ali i sa interesima Srbije, a ti interesi su promenjeni od trenutka kada je Izreal prinao nezavisnost Kosova donositi odluke u budućnosti, poštujući prijateljstvo sa Izraelom, ali i poštujući i sebe. Ne možete da nam kažete - mi s,o priznali nezavisnost na delu vaše teritorije, a vi ajde izvolite zato što vas pritiskaju oni koji su i nas pritiskali, pa uradite to isto...“, kazao je Vučić.Predsednik ističe da tu logiku ne prihvata, pošto je predsednik suverene i nezavisne Srbije i da je njegov posao da štiti interese Srbije i srpskog naroda.\nSve je lepo rečeno, osim jedne masne laži bez koje nikada i nikako ne ide, prema pučanstvu i stranim faktorima sa sve gomilom NVO koje su deo Vlade Republike i koji vezuju i dreše ono što vredi, a za šta se Predsednik navodno bori. Jeste, pišem o deci koja su budućnost Srbije. Izrael nije pritiskan od SAD-a. Možda bi uz popularizaciju trivijalizacije Maksa Vebera, Predsednik mogao i da obrati pažnju na delce koje su zajedno sačinili dvojica neozbiljnih ljudi, Džon Miršajmer i Stiven Volt.\nvesti, vučić, ambasada, tel aviv, jerusalim\n12:36 01.07.2021 (Osveženo: 13:27 01.07.2021)\nPredsednik Srbije Aleksandar Vučić izjavio je, na pitanje da li će biti preseljena ambasada Srbije iz Tel Aviva u Jerusalim, da je Izrael u međuvremenu priznao nezavisnost Kosova i da ćemo postupiti u skladu sa interesima Srbije, koji su promenjeni od trenutka priznanja Kosova od strane Izraela.\n„Mi smo imali dogovore, a ja sam imao i razgovor sa izraleskim premijerom i jasno sam mu rekao da nisam potpisao zajednički dokument sa Albancima i Amerikancima već samo sa Amerikancima, a to se ticalo i odnosa Izraela prema nama“, rekao je Vučić.\nS obzirom da danas ističe rok za preseljenje ambasade u Jeruslalim, predviđen Vašingtonskim sporazumom, Vučić kaže da je Izrael u međuvremenu priznao Kosovo, kao i da mi razgovaramo o tome i sa Amerikancima.\n„I nemojte da se sekirate za poziciju Srbije. Mi ćemo u skladu i sa međunarodnim javnim pravom, ali i sa interesima Srbije, a ti interesi su promenjeni od trenutka kada je Izreal prinao nezavisnost Kosova donositi odluke u budućnosti, poštujući prijateljstvo sa Izraelom, ali i poštujući i sebe. Ne možete da nam kažete - mi s,o priznali nezavisnost na delu vaše teritorije, a vi ajde izvolite zato što vas pritiskaju oni koji su i nas pritiskali, pa uradite to isto...“, kazao je Vučić.\nPredsednik ističe da tu logiku ne prihvata, pošto je predsednik suverene i nezavisne Srbije i da je njegov posao da štiti interese Srbije i srpskog naroda.\n1 Jul, 14:283\n1 Jul, 14:021


POLITIKA.RS: Kad psihijatri i pacijenti zajedno zasviraju - eVršac\nPOLITIKA.RS: Kad psihijatri i pacijenti zajedno zasviraju\nU Specijalnoj bolnici za psihijatrijske bolesti „Dr Slavoljub Bakalović” u Vršcu već pet godina postoji bend „Remisija” u kome su i lekari i njihovi štićenici, piše politika.rs, u tekstu koji Vam prenosimo u celosti.\nPetak je, po podne. Poslednjeg radnog dana u nedelji mlada lekarka na specijalizaciji iz psihijatrije Sanja Kalaba proverava da li su svi njeni pacijenti zbrinuti, a potom odlazi u svečanu salu Specijalne bolnice za psihijatrijske bolesti „Dr Slavoljub Bakalović” u Vršcu, gde je nestrpljivo čekaju kolege s kojima već godinu dana svira i peva u bolničkom bendu „Remisija”. U sastavu ovog neobičnog benda, čiji naziv označava fazu tokom lečenja u kojoj dolazi do poboljšanja mentalnog zdravlja pacijenta, trenutno se nalaze dva lekara, ekonom, radni terapeut i jedan pacijent. Audicija za bubnjara nedavno je otvorena i Sanja se iskreno nada da će to „radno mesto” uskoro popuniti još jedan pacijent.\nPre nego što je upisala medicinski fakultet Sanja je skoro ceo život pevala u horovima – prvo u osnovnoj, potom u srednjoj školi, zatim u crkvenom horu, kulturno-umetničkom društvu i etnobendu „Teodulija”. Kada se pre godinu dana zaposlila u Specijalnoj bolnici za psihijatrijske bolesti čula je da je u bolnici postojao bend u kome su svirali lekari i pacijenti, ali nije obraćala mnogo pažnje na tu priču. A onda je jednog dana direktorka Tatjana Voskresenski pozvala u svoju kancelariju i u šali upitala: „Zašto ti ne kažeš da znaš da pevaš?”\n– U prvom momentu sam se zbunila, ali sam onda u jednako šaljivom tonu odgovorila „Nisam znala da to treba da stavim u Si-Vi kada konkurišem za posao psihijatra”, ali sam od tog momenta vrlo ozbiljno počela da vežbam s bendom u kome bas gitaru svira psihijatar Vuk Vuković, gitarista Filip Kalnak zaposlen je kao ekonom, a njegova supruga Svetlana, koja svira klavijaturu i peva kao prateći vokal, po profesiji je radni terapeut, priča Sanja Kalaba.\nNa pitanje kako usklađuje profesionalne, porodične i obaveze oko benda, Sanja odgovara da svako jutro u pet vozom putuje za Beograd, gde se trenutno nalazi na „kruženju”, odnosno stručnoj praksi koju obavlja na jednoj psihijatrijskoj klinici. U Vršac se vraća u popodnevnim časovima, gde je željno čekaju suprug i petogodišnji sin, a kada joj on uz ručak ispriča sve događaje iz vrtića, Sanja se vraća u bolnicu gde s kolegama dva puta nedeljno peva najveće hitove Šade, Tine Tarner, Tanite Tikaram… Kada se radi posao koji se voli, jednostavno se zaboravi na umor i neispavanost, konstatuje naša sagovornica.\nNjen kolega psihijatar Vuk Vuković, koji se u bendu „Remisija” nalazi od početka, s ponosom ističe činjenicu da su nastupali na džez festivalu u Vršcu pod nazivom „Džeztronik”, u Knez Mihailovoj ulici u Beogradu i dnevnoj bolnici za pacijente.\n– Bend smo osnovali pre pet godina i od početka smo imali ideju da u njega uključimo i pacijente, jer muzika blagotvorno deluje na njihovo mentalno stanje. Važno je razumeti da duševna bolest nije smetnja kreativnosti, ali je smetnja da stvaralaštvo dođe do publike. Sama muzika je lek za dušu, čak postoji i poseban pravac u psihoterapiji koji se zove muzikoterapija. Bolest ne uništava umetnički identitet osobe – mnogi sjajni slikari, vajari, pisci, pesnici i muzičari imali su duševne smetnje, koje ih nisu sprečile da čovečanstvu ostave umetnička remek-dela. Sviranje u zajedničkom bendu omogućava nam da se približimo pacijentima i uklonimo psihološku barijeru koju stvara „beli mantil”. Prvi zajednički nastup u novom sastavu planiramo za novogodišnje praznike, kaže dr Vuković.\nDirektorka Specijalne bolnice za psihijatrijske bolesti „Dr Slavoljub Bakalović” u Vršcu dr Tatjana Voskresenski ne skriva zadovoljstvo zbog činjenice da je umetnost ujedinila lekare i pacijente i ocenjuje da je ovo dobar primer socijalne inkluzije.\n– Osnivanjem „mešovitog” benda na veoma ilustrativan način pokazujemo kako se treba boriti protiv stigmatizacije duševnih bolesnika. Skidanjem radne uniforme mi pokazujemo da ne postoji hijerarhija, već ljudska ravnopravnost, a izlaskom iz psihijatrijske ustanove u javni prostor želimo da smanjimo strah od psihijatrijskih pacijenata i pokažemo da su oni jednako talentovani za umetnost, zaključuje dr Tatjana Voskresenski.\nAutor: Katarina Đorđević, politika.rs


Pućdemon obećava da će ponovo formirati legitimnu vladu Katalonije\n► Pućdemon obećava da će ponovo formirati legitimnu vladu Katalonije\nSmenjeni katalonski lider Karles Pućdemon, koji se sklonio u Brisel, obećao je danas da će njegov bivši kabinet ponovo biti legitimna vlada Katalonije, oštro kritikujući španske vlasti pred konstitutivnu sednicu novog parlamenta Katalonije.\n"Oni (Madrid) znaju samo za strah, nasilje i nametanje. Pokazaćemo im da nema ničeg što može da pokori duh slobodnih ljudi", naveo je Pućdemon na Tviteru.\nPućdemon i četiri člana njegove vlade pobegli su u Belgiju kako bi izbegli istragu španskih vlasti koje ih terete za krivična dela povezana s njihovim nastojanjem da proglase secesiju Katalonije.\nU Kataloniji je 1. oktobra održan referendum o nezavisnosti uprkos protivljenju centralne vlasti u Madridu, a potom je katalonski parlament 27. oktobra proglasio nezavisnost. Vlada španskog premijera Marijana Rahoja suspendovala je potom autonomiju Katalonije, smenila njenu vladu, raspustila parlament i uvela direktnu upravu Madrida u tom regionu.\nNa izborima za novi katalonski parlament 21. decembra najviše glasova su osvojile stranke koje se zalažu za nezavisnost tog španskog regiona. Konstitutivna sednica novog saziva biće održana danas.\nPućdemon i bivši ministri koji su s njim u Belgiji izabrani su za poslanike na tim izborima. Oni nisu zatražili pravo glasa na današnjoj konstitutivnoj sednici, a španske vlasti su obećale da će sudskim putem pokušati da spreče tu mogućnost.\nVlada Katalonije /\nŠpanski premijer rizikuje s budžetom\nŠpanski premijer Pedro Sančes rekao je da će predlog budžeta za 2019. izneti pred parlament iako njegova manjinska vlada trenutno nema dovoljno glasova ta njegovo usvajanje.


Svetsko prvenstvo u fudbalu Archives - BAP Vesti\nNaslovna Ključne reči Svetsko prvenstvo u fudbalu\nKljučna reč: Svetsko prvenstvo u fudbalu\nVučić: Srbija želi Mondijal 2030.\nSrbija, Rumunija, Bugarska i Grčka kandidovaće se za Svetsko prvenstvo u fudbalu 2030. godine, izjavio je predsednik Srbije Aleksandar Vučić. Vučić je to otkrio posle...\nKo osvaja Svetsko prvenstvo u fudbalu?\nProšlo je i četvrtfinale, tako da na Svetskom prvenstvu u Rusiji sledi pauza do utorka. Taman da se slegnu utisci posle sjajnih utakmica koje...\nZa koga navijate u meču Rusija – Hrvatska? (ANKETA)\nSOČI: Večeras (07.07.) će se od 20 časova na Olimpiskom stadionu u Sočiju odigrati poslednja četvrtfinalna utakmica na Svetskom fudbalskom prvenstvu. Sastaju se reprezentacije...\nIstorija se piše protiv Brazila, a ne protiv Švajcarske!\nSrbija mora da pobedi Brazil ako želi da se plasira u osminu finala Svetskog prvenstva, a "Orlove" će u poteri za senzacijom pratiti milioni...\nKoliko verujemo u čudo? Glasajte za ishod meča SRBIJA – BRAZIL\nUtakmica za istoriju, ili utakmica za zaborav? Sutra reprezentacija Srbije igra najvažniju utakmicu na Svetskom fudbalskom prvenstvu u Rusiji, a kako je danas izjavio kapiten...\nSrpski fudbaler u najboljih 11 prvog kola Svetskog prvenstva!\nUtakmicom u kojoj je Rusija savladala Egipat sa 3:1 i zvanično je počelo drugo kolo grupne faze na Mundijalu. Svaka selekcija je odigrala barem jedan...\nReči legende: Sergej može da igra za bilo koji klub u...\nLegendarni argentinski fudbaler Ernan Krespo pohvalio je reprezentativca Srbije Sergeja Milinković-Savića. Sergej trenutno nastupa za Lacio, u kojem je Krespo ostavio dubok trag. Milinković-Savić je sjajan igrač,...\nMoj tim se zove Srbija!\nFudbalska reprezentacija Srbije danas startuje na Mundijalu u Rusiji, a prvi rival izabranicima Mladena Krstajića od 14 sati biće selekcija Kostarike. Po svim prognozama duel...\nU Rusiji danas počinje 21. Svetsko prvenstvo u fudbalu, na kome se među 32 učesnika nalazi i Srbija, koja drugi put nastupa pod tim...\nOrlovi poleteli ka Rusiji, sjajna atmosfera u avionu\nSrbija treperi od zadovoljstva, posle osam godina, fudbalska reprezentacija učestvovaće na Svetskom prvenstvu. Pripreme su arhivirane, provere odrađene, let ka Kalinjingradu prva je stavka u...\nSelektor fudbalske reprezentacije Srbije Mladen Krstajić izabrao je konačan spisak od 23 igrača koje će voditi na Mondijal u Rusiji. Sa liste putnika poslednji su...\nČELAREVO: Kompanija Calsberg Srbija iz Čelareva je pred fudbalsko Svetsko prvenstvo u Rusiji priredila navijačku himnu uz koju se može navijati za sve reprezentacije...


Navijači prave "selfije" ispred stadiona "Lužnjiki" u Moskvi, pred početak prve utakmice Svetskog prvenstva u fudbalu\nUtakmicom između domaćina Rusije i selekcije Saudijske Arabije u Moskvi počeo je Svetski kup u fudbalu.\nSelekcija Rusije deklasirala je rivala sa Bliskog istoka - 5:0 (2:0), a golove su postigli Jurij Gazinski u 12. minutu, Denis Čerišev u 43. i 91. i Artem Džjuba u 71. i Aleksandar Golovin u 94.\nPredsednik Rusije Vladimir Putin prisustvovao je ceremoniji otvaranja na stadionu "Lužnjiki", čiji je kapacitet 80.000 gledalaca.\nRusija je uložila 13 milijardi dolara u organizaciju događaja, u okviru kojeg se utakmice igraju u 11 gradova. Grupna faza takmičenja traje do 28. juna, a nokaut faza počinje dva dana kasnije. Novi svetski prvak biće poznat 15. jula.\nU favorite se ubrajaju Brazil, Francuska, Španija, Argentina i branilac titule Nemačka, mada su moguća i iznenađenja, na turniru na kojem učestvuje 32 nacionalna tima. Od selekcija iz bivše Jugoslavije, u Rusiji se takmiče Srbija i Hrvatska.\nPored ogromnog broja navijača iz svih krajeva sveta koji dolaze u Rusiju da uđživo prate Mundijal, očekuje se da će broj onih koji prate prenose utakmica preko televizije dostići izuzetne razmere.\nMeđunarodna fudbalska federacija (FIFA) saopštila je da je tokom prošlog Svetskog kupa u Brazilu, bar deo utakmice na turniru gledalo oko tri milijarde ljudi, dok je finale između Nemačke i Argentine pratila milijarda ljudi.\nSavićević izabran za člana savjeta FIFA


Ovo je ludi kralj koji je izgubio Ameriku - Report.rs\nOvo je ludi kralj koji je izgubio Ameriku\nPostao je kralj Velike Britanije i Irske 1760. i vladao sve do 1820. godine. Iako je u narodu bio cenjen i vodio uspešne vojne kampanje tokom Napoleonovih ratova, ipak Džordž III je ostao upamćen kao “ludi kralj koji je izgubio Ameriku”.\nGodinu dana posle krunisanja, kralj Džordž se oženio Šarlotom Meklenburg Strelic, ćerkom nemačkog vojvode Karla Luisa Frederika Meklenburga. Ovo je bila politička unija i par se prvi put sreo na dan venčanja, ali je brak bio mnogodetan.\nKralj Džordž III je 1763. godine izdao kraljevsku proklamaciju kojom se ograničava širenje američkih kolonija prema zapadu.\nGlavni cilj proklamacije bilo je naterati koloniste da kupuju zemlju od domorodaca, da bi se na taj način smanjili skupi ratovi koji su se vodili oko teritorije. Ova proklamacija, kao i Zakon o taksenim markama koji je dve godine kasnije uveo kolonijama direktne poreze, izuzetno su bili nepopularni među kolonistima i na kraju prouzrokovali još sukoba između kolonista i britanske vlade koji će dovesti do rata.\nMnogi istoričari tvrdili su da su neobične odluke kralja Džordža III donesene pod uticajem ludila, koje je nastalo kao rezultat teškog genetskog krvnog obolenja zvanog porfirija.\nPoznato je da je kralj patio od akutnih napada ludila i mučnine, a lekarski izveštaji iz tog vremena dokumentovali su neobičan simptom koji je pratio ove napade: ljubičasti urin. Ovaj simptom, kao i napadi koji podsećaju na psihozu ili delirijum, uobičajeni su kod ljudi koji pate od porfirije.\nTokom napada, ludi kralj bi, navodno, satima razgovarao sa različitim predmetima i hodao okolo potpuno nag, a posle napada je morao da primi morfijum kako bi ublažio nepodnošljivi bol koji je osećao.\nDugo se verovalo da je ludilo kralja Džordža izazvano porfirijom, međutim istraživanje sprovedeno 2013. godine na Univerzitetu Svetog Đorđa u Londonu pokazalo je da je kralj zapravo patio od mentalne bolesti.\nIstraživači su analizirali pisma koja je pisao tokom akutnih epizoda i zaključili da se stil pisanja iz perioda kad je imao napade drastično razlikuje od onog kad se dobro osećao.\nPisma nastala za vreme napada imala su neuobičajeno dugačke rečenice i kompleksan rečnik, a upravo su to osobine koje se danas mogu primetiti u govoru i pisanju pacijenata obolelih od psihijatrijskih bolesti sa maničnim fazama, kao što je na primer bipolarni poremećaj.\nJoš jedan argument koji potkrepljuje ovu teoriju jeste da kraljeva medicinska dokumentacija pokazuje da je za vreme napada tretiran biljkom lincurom. Unošenjem ove biljke u organizam mokraća dobija ljubičastu boju, pa je tako simptom koji je nekada ukazivao na porfiriju zapravo samo propratni efekat njegovih lekova.\nameriku Džordž Džordž III Irske istoričari izgubio koji je kralj ludi Meklenburg politička unija treci Velike Britanije zanimljivosti


Najzastupljeniji u proizvodnji bili su trupci, kojih je proizvedeno 299.481 metar kubni od četinarskog i 159.244 metara kubnih od lišćarskog drveta, prenosi Srpskainfo.\nU Srpskoj su u prvih šest meseci ove godine prodata 857.563 metra kubna raznih šumskih sortimenata, ili za dva odsto više nego u istom prošlogodišnjem periodu. Trupci su bili najzastupljeniji i u prodaji.\nSekretar Udruženja šumarstva i drvoprerade u Privrednoj komori Republike Srpske Lazo Šinik rekao je Srni da je do povećanja obima prodaje došlo usled iskazane veće potražnje u ovom periodu.\nPrema njegovim rečima, ostvareni obim proizvodnje nije zadovoljavajući jer se očekivalo u uslovima povećane potražnje da bude povećana i proizvodnja i da se ostvare rezultati najmanje na nivou prošlogodišnjih, ali i bolji.\n– U maju je proizvodnja bila manja u odnosu na prošlogodišnji maj, dok se situacija popravila u junu i ako se nastavi takav trend moguće je do kraja godine nadoknaditi ono što je bilo propušteno u prvom polugodištu – naveo je Šinik.\nOn je podsetio da je prošle godine bila manja potražnja, ali da je bila bolja proizvodnja, iako je to bilo vreme negativnih efekata virusa korona, zbog povoljnijih vremenskih prilika i tadašnjih mera Vlade Srpske da se sa dužim rokovim plaćanja obezbedi da ne dođe do prekida lanca snabdevanja drvoprerađivača.


Jedinstvo i Novi Pazar izjednačeni uoči poslednjeg kola\nNaslovnica Sjeverni Sandžak Novi Pazar Jedinstvo i Novi Pazar izjednačeni uoči poslednjeg kola\nNovi Pazar – Odbojkaši Novog Pazara i Jedinstva iz Stare Pazove bodovno su izjednačeni uoči međusobnog duela u posljednjem kolu Prve lige, a pobjednik tog susreta će sledeće sezone nastupati u elitnoj Superligi.\nNovopazarci su u pretposlednjem 21. kolu slavili protiv Borca u Starčevu sa 3:1 (25:20, 20:25, 25:16 i 25:22), dok je Jedinstvo tek poslije pet setova slomilo otpor gostiju iz Smedereva.\nEkipa Klek Srbijašuma je kao domaćin rezultatom 3:2 savladala Dunav Volej iz Novog Sada, dok su dueli Obilić – Mladenovac, Kosovska Mitrovica – Topličanin i Jagodina – Sloven završeni maksimalnim pobedama domaćih timova.\nJedinstvo i Novi Pazar Junior na vrhu tabele imaju po 59 bodova, a slede Borac sa 43 i Smederevo sa 40 bodova.\nPobjednik susreta poslednjeg 22. kola između Novog Pazara i Jedinstva će se direktno plasirati u elitni rang, dok će poraženi tim to pravo pokušati da izbori kroz doigravanje sa Spartakom iz Subotice.


Predsjednik Atlanskog saveza Crne Gore dr Savo Kentera za agenciju MINA: Od četvrtka do subote To Be Secure Forum – ASCG\nVi ste ovdje: Početna / Predsjednik Atlanskog saveza Crne Gore dr Savo Kentera za agenciju MINA:...\nTo Be Secure Forum, biće održan od četvrtka do subote u Budvi i okupiće više od 500 učesnika, a među njima su i predsjednici država regiona, najavio je predsjednik Atlantskog saveza Crne Gore (ASCG) Savo Kentera.\nOn je naveo da se Forum kao i prethodnih godina održava pod pokroviteljstvom crnogorske Vlade i da će ga otvoriti premijer Duško Marković.\n“Prvog dana biće održan panel na temu koja je vezana za budućnost Evropske unije nakon izbora za Evropski parlament, a glavni govornik je predsjednik Milo Đukanović”, rekao je Kentera.\nKako je naveo, u subotu, drugog radnog dana Foruma, biće organizovan predsjednički panel, na kojem će govoriti predsjednici zemalja regiona, uključujući Đukanovića.\n„Naziv tog panela je interesantan -„Šta je u glavama lidera?“ , rekao je Kentera agenciji MINA.\nOn je objasnio da se taj panel odnosi na to kako lideri, predsjednici, vide rješenja za sve situacije koje su aktuelne ne samo na prostoru regiona, nego i u Evropi, posebno nakon izbora za Evropski parlament.\nKentera je rekao da će Fokus To Be Secure Foruma biti na bezbjednosti, stabilnosti i budućem prosperitetu Zapadnog Balkana i nastojanjima Crne Gore da doprinese tom cilju.\nForum To Be Secure organizuje Atlatski savez Crne Gore, kao značajnu platformu koja pomaže promovisanju novog i taktičkog razmišljanja i pruža odgovore na regionalne i globalne goruće izazove.\nKentera je naglasio da je za ovaj, kao i za prethodne forume karakteristično veliko prisustvo visokih zvaničnika svih država regiona, ministara odbrane, inostranih poslova i predsjednika država Zapadnog Balkana:\n„U ovom momentu već imamo više od 500 registrovanih učesnika. Mislim da ćemo imati izuzetno kvalitetnu diskusiju i dobru debatu. Forum će i ove godine ponuditi dobru i kvalitetnu platformu, kao moguće rješenje za određene situacije, ne samo u regionu, nego i mnogo šire“, rekao je Kentera.\nOn je naveo da će na Forumu učestvovati i veliki broj stručnjaka iz oblasti međunarodnih odnosa, diplomatije i bezbjednosti, a fokus će biti na Zapadnom Balkanu.\nKentera je kazao da će na prvom panelu učestvovati ministri i eksperti koji će govoriti o budućnosti Zapadnog Balkana, posebno u kontekstu zvaničnog poziva Sjevernoj Makedoniji da se pridruži Alijansi.\nTema tog panela, kako je dodao, biće i Bosna i Hercegovina, kao i rješavanje pitanja između Srbije i Kosova.\n„Razgovaraćemo i o tome kako Crna Gora, kao pozitivan, dobar i uspješan primjer može doprinijeti rješavanju svih potencijalnih konflikata i poboljšanju stanja u regionu“, istakao je Kentera.\nKako je naveo, učesnici Foruma To Be Secure baviće se i uticajima Rusije, Kine i Turske na Zapadni Balkan.\n„Naročito Kine, na Rusiju smo navikli da bude prisutna, jer je ona uvijek bila zaintersovana. Moramo posebno obratiti pažnju na Kinu i Tursku, i ne smijemo nikako zanemariti njihov utivaj na prostor Zapadnog Balkana, pa će jedan od panela biti posvećen i toj temi“, kazao je Kentera.\nOn je istakao da je Forum okupio izuzetno dobre govornike, koji će pokušati da odgovore na goruća pitanja.\n„Bavićemo se i pitanjem dezinformacija, nečim što je aktuelno u posljednje vrijeme i na šta ne možemo ostati imuni“, dodao je Kentera.\n28/05/2019 /Objavio: ASCG\nhttps://ascg.me/wp-content/uploads/2019/05/Savo-Kentera.jpg 510 1140 ASCG https://ascg.me/wp-content/uploads/2019/03/ascg-logo.png ASCG2019-05-28 23:19:522019-06-02 15:17:58Predsjednik Atlanskog saveza Crne Gore dr Savo Kentera za agenciju MINA: Od četvrtka do subote To Be Secure Forum\nIN MEMORIAM – RADOVAN VUKADINOVIĆ Otvoren deveti po redu 2BS Forum


Predsedničko-premijerski oblik srpskog polupredsedničkog sistema\nUpravo formirana peta postpetooktobarska koaliciona proevropska vlada premijera Mirka Cvetkovića, ministra finansija u prethodnoj vladi Vojislava Koštunice i nestranačkog kandidata Demokratske stranke, izabrana je na predlog predsednika Srbije Borisa Tadića, koji je istovremeno i predsednik Demokratske stranke, vodeće partije pobedničke koalicije Za evropsku Srbiju (ZES). Ovaj akt označava kraj dosadašnje faze kohabitacije kao oblika političkog sustanarstva između predsednika i premijera, koji su pripadali različitim političkim partijama, tj. Demokratskoj stranci, odnosno, Demokratskoj stranci Srbije, i početak „prijateljske kohabitacije“ šefa države i prvog ministra, koji je bio vanstranački kandidat predsedničke koalicije, u okviru nove predsedničko-premijerske etape srpskog polupredsedničkog sistema.\nPolupredsednički sistem organizacije vlasti predstavlja specifičnu mešavinu predsedničkog i parlamentarnog sistema, koja svojim posebnim hibridnim karakterom čini potpuno novi tip ustavnog sistema.\nOvakav specifično koncipiran ustavni sistem podrazumeva „ alternaciju “, tj. međusobnu izmenu predsedničke i parlamentarne faze, do čega dolazi u zavisnosti od toga da li je predsednik na čelu vladajuće ili manjinske stranke u parlamentu.\nPrema tome, ako je predsednik države istovremeno šef partije koja poseduje većinu u parlamentu, sistem je po svojim osnovnim karakteristikama bliži predsedničkom, jer je parlament, posredstvom predsednikove partije, podređen volji šefa države.\nMeđutim, ako je predsednik na čelu manjinske stranke u parlamentu, u tom slučaju se uspostavlja kohabitacija , tj. specifičan oblik političkog sustanarstva, koji podrazumeva da predsednik pripada opozicionoj, a premijer vladajućoj partiji, pa je shodno navedenim svojstvima sistem sličniji parlamentarizmu.\nUstavni sistem Pete francuske republike, koji počiva na Ustavu iz 1958. godine, smatra se ideal-tipom, tj. modelom polupredsedničkog sistema organizacije državne vlasti, koji obuhvata navedenu alternaciju predsedničke i parlamentarne faze.\nU nameri da izbegnu zloupotrebe parlamentarne procedure u društvima sa nedovoljnim demokratskim tradicijama i nerazvijenom demokratskom političkom kulturom, kao i specifične blokade predsedničkih sistema, koje se ogledaju u krajnje suprotstavljenim nosiocima izvršne i zakonodavne vlasti, političke elite u zemljama u tranziciji su se opredelile za mešavinu najboljih osobina predsedničkog i parlamentarnog sistema, tj. za model polupredsedničkog sistema francuske Pete republike.\nNjegova atraktivnost se ogledala u elastičnosti koja je imala dva vida ispoljavanja. Prvi se manifestuje u stalnom uspostavljanju ravnoteže između predsednika, koji se bira na neposrednim i opštim izborima, i parlamenta i vlade kao nosilaca zakonodavne i izvršne vlasti. Na taj način se teži da se ostvari ravnoteža vlasti, koja će biti usklađena sa potrebama različitih zemalja, političkih okolnosti i nosilaca vlasti. Predsednik je tako postao treći potporni stub ustavnog sistema u celini.\nDrugi vid pomenute elastičnosti je ustavna funkcija predsednika kao zaštitnika ustavnog sistema, koji svojom „energijom izvršne vlasti“ prevazilazi probleme zemalja u tranziciji. Francuski predsednik je ovlašćen da imenuje premijera, ima pravo zakonodavne inicijative, a eventualni sukob vlade i parlamenta može da prevaziđe ili raspuštanjem parlamenta ili raspisivanjem izbora. Institucija predsednika je posebno privlačna zbog neposrednog izbora od strane celokupnog biračkog tela, jer to omogućava predsedniku da bude simbol cele nacije, ali i specifični čuvar novouspostavljenog ustavnog poretka, pogotovo kada nastupe razdoblja kriza i čestih smena vlada.\nPosle izbora predsednika Demokratske stranke, Borisa Tadića, u junu 2004. godine, za predsednika Srbije, nastala je kohabitacija između opozicione DS i manjinske koalicione vlade premijera Vojislava Koštunice, koju su u martu iste godine formirali predstavnici Demokratske stranke Srbije, G17 plus i koalicije Srpskog pokreta obnove i Nove Srbije.\nOvaj odnos političkog sustanarstva je nastavljen i tokom druge Koštuničine vlade, ali je zbog promene odnosa snaga u korist Demokratske stranke predsednika Tadića, čiji su ministri imali većinu u vladi, došlo do jačanja pozicije šefa države u odnosu na premijera, tako da je premijersko – predsednički tip polupredsedničkog sistema transformisan u predsedničko-premijerski.\nSa izborom premijera Mirka Cvetkovića, kao nestranačkog kandidata predsedničke koalicije Za evropsku Srbiju, nastavljen je u okviru predsedničko-premijerskog sistema proces jačanja položaja šefa države u odnosu na prvog ministra, pošto se radi o ličnosti koja ima ekspertske, a ne političke performanse. Naime, novi premijer je ekonomsko-finansijski stručnjak, koji je u svom dosadašnjem radu bio ministar finansija, direktor Agencije za privatizaciju i stručni konsultant. Prema tome, logično je da će u svom budućem radu premijer Cvetković biti u funkciji predsednika Tadića kao šefa države i lidera Demokratske stranke, koja dominira vladajućom koalicijom ZES.\nImajući u vidu napred navedeno, možemo očekivati da će u narednom mandatnom periodu vlada koalicije ZES, u okviru “prijateljske kohabitacije” predsednika Tadića i premijera Cvetkovića, ostvariti koordiniranu i kontinuiranu saradnju na planu ostvarivanja strateških ciljeva, iznetih 7. jula u premijerovom inauguracionom ekspozeu u Narodnoj skupštini, koji podrazumevaju opredeljenje za evropsku budućnost Srbije, neprihvatanje nezavisnosti Kosova i Metohije, jačanje ekonomije i socijalne odgovornosti vlade, pooštravanje borbe protiv kriminala i korupcije i poštovanje međunarodnog prava, jer o njima postoji puna saglasnost svih članova vladajuće predsedničke koalicije.\nAutor je istraživač saradnik Instituta za političke studije u Beogradu


Vaterpolistkinje Srbije izgubile i od Slovačke na Evropskom prvenstvu u Budimpešti. Igraće za 11. mesto. Razočaravajućom igrom, najslabijom u ko zna koliko godina, Srbija je poražena od debitanta na prvenstvu selekcije Slovačke 2:6 i igraće za 11.mesto protiv Izraela ili Nemačke.\nSpecijalni izveštač Kurira iz Budimpešte - Gojko Filipović Bio je ovo četvrti poraz izabranica Dragane Ivković na turniru, nakon što su prethodno izgubile od Grčke, Rusije i Hrvatske. Oba gola za Srbiju postigla je Hristina Ilić.\nČetvrtfinale ostalo san: Srbija bez napada, debakl vaterpolistkinja protiv Slovačke\nMršava nada je tinjala, uz pobedu protiv Slovačke i povoljne rezultate u poslednjem kolu možda bi naše dame i mogle da se dokopaju četvrtfinala Evropskog prvenstva u Budimpešti. Međutim, večeras užasna partija i debakl protiv debitanta na kontinentalnoj smotri od 2:6 (0:1, 1:2, ...


Srbija traži još mladih heroja – EXIT i NIS nastavljaju konkurs | Giza Magazine\nNaslovna Vesti Srbija traži još mladih heroja – EXIT i NIS nastavljaju konkurs\nEXIT fondacija u saradnji sa Naftnom industrijom Srbije, uz podršku Radio-televizije Srbije, kompanije Ringier Axel Springer i HR Centra,nastavlja višegodišnju kampanju „Youth Heroes”, koja promoviše pozitivne uzore u društvu. Ovo je nastavak dugoročne zajedničke akcije EXIT festivala i NIS-a da se unaprede uslovi za ostanak mladih talenata u Srbiji, što bi doprinelo njenom ubrzanom razvoju. EXIT i NIS već treću godinu zaredom objavljuju konkurs Youth Heroes za mlade heroje Srbije iz ukupno četiri oblasti: obrazovanja i nauke, preduzetništva i kreativnih industrija, društvenog aktivizma i kulture i umetnosti. Konkurs će biti otvoren do 18. februara 2018. godine, a nosioci titule „Youth Heroes” biće proglašeni na proleće 2018. godine.\nPrijavni formular dostupan je sajtu www.youth-heroes.org ili na ovom linku, a prijave sa konkursnim obrascem treba poslati na email\ndo 18. februara 2018. godine. Mlade heroje mogu nominovati organizacije, institucije, mediji i zainteresovani pojedinci ili se mogu prijaviti samostalno.\nPrethodni tekstBili Ajdol se vraća u Srbiju\nSledeći tekstZEMLJOTRES u Boru\nBend Gazorpazorp ove subote na Zidiću DOB\nNajave 20. februara 2020.


Stefanović: SNS u Beogradu ostvarila najbolji pojedinačni rezultat uprkos manjoj izlaznosti | Srbija izbori 2020\n» Stefanović: SNS u Beogradu ostvarila najbolji pojedinačni rezultat uprkos manjoj izlaznosti\nPredsednik beogradskog odbora Srpske napredne stranke (SNS) Nebojša Stefanović ocenio je da je lista SNS na izborima u glavnom gradu ostvarila „najbolji pojedinačni rezultat uprkos manjoj izlaznosti“.\nStefanović je u pisanoj izjavi izrazio zahvalnost gradjanima Beograda na, kako je naveo, „ogromnom i značajno većem broju glasova“ za listu naprednjaka.\n„Beogradjani su juče na biračkim mestima doneli jasnu odluku da žele da nastave putem reformi i izgradnje Srbije čiji je garant lista ‘Aleksandar Vučić – Za našu decu’. Ukazali su nam poverenje, kako za vođenje Srbije, tako i gotovo svih beogradskih opština“, naveo je Stefanović a prenela Srpska napredna stranka.\nPozivajući se na nezvanične rezultate, mediji su ranije preneli da je lista SNS osvojila većinu glasova u 16 beogradskih opština dok je neizvestan rezultat na Novom Beogradu gde je razlika između liste naprednjaka i liste dosadašnjeg predsednika te opštine Aleksandra Šapića, nekoliko stotina glasova.


Kritični period prelaska u srednju školu - Ozonpress :: internet portal\nTag: Čajetina, period, prelazak, škola\nSva dosadašnja istraživanja, na temu zloupotrebe psihoaktivnih supstanci kod školske omladine, nedvosmisleno ukazuju da početak srednjoškolskog obrazovanja predstavlja prelomni period u kome mladi dolaze u kontakt sa drogama, duvanom i alkoholom. Ovo potvrđuje i nedavno istraživanje koje je sproveo Institut za javno zdravlje Srbije „Milan Jovanović Batut“, na osnovu koga se da zaključiti da je kritični period za prvi susret sa psihoaktivnim supstancama, za većinu učenika, 14. i 15. godina života. Kako ističu u “Batutu”, neophodno je da se šira društvena zajednica i institucije fokusiraju na preventivne aktivnosti upravo sa ovom ciljnom grupom, budući da je, sudeći na osnovu ovog istraživanja, evidentno da je svaki osmi učenik prvog razreda srednje škole u Srbiji probao marihuanu. Na drugoj strain, osim marihuana, u ovom uzrastu se beleži i porast konzumiranja duvana i alkohola, koji se kod osnovaca svodi, bez obzira o kojoj sredini je reč, na izolovane slučajeve.\nOŠ „Dimitrije Tucović“ Čajetina, izdvojeno odeljenje Zlatibor\nKonzumiranje alkohola među mladima u Srbiji je u poslednje vreme prisutno u veoma visokom procentu. Uprkos tome, bez obzira na mere prevencije ili represije, i dalje je evidentno da na nacionalnom nivou ne postoji sveobuhvatna strategija i strukturisanje aktivnosti koje se bave ovim problemom. S obzirom na to da je u Srbiji konzumacija alkohola društveno prihvatljiva, alkohol je prisutan u različitim prilikama, od slavlja do žalosti, kao i u svakodnevnom životu. Ovaj problem utiče na mlade koji sve ranije počinju da konzumiraju alkohol, čime alkohol postaje deo njihove svakodnevice. Stoga je potrebno podići svest o postojanju ovog problema koji je sve prisutniji u današnjem društvu, kao i njegovom uticaju na rast i razvoj mladih.\nNajveći broj mladih probao je alkoholna pića tokom života, s tim da je kod dečaka primećena veća učestalost, raniji početak i veće količine konzumiranog alkohola. Prema rezultatima istraživanja iz 2008. Godine, koje je sprovedeno među mladima uzrasta od 16 godina u Beogradu, Novom Sadu i Nišu, devet od deset adolescenata, bar jednom tokom života, popilo je jedno ili više alkoholnih pića. Mladići su, kada je konzumiranje alkohola u pitanju, zastupljeniji u većem procentu u odnosu na devojke, pa tako 89,9 odsto ispitanih mladića navodi da je bar jednom u toku života probalo alkohol, dok je, na drugoj strain, tako nešto navelo 88,3 procenata devojaka. Učenici gimnazija i srednjih stručnih škola su u konzumiranju alkohola zastupljeniji u odnosu na učenike srednjih zanatskih škola. Najveći procenat mladih koji je konzumirao alkohol je u Autonomnoj pokrajini Vojvodini, a zatim u Beogradu, dok je najmanje adolescenata iz centralnih područja Republike Srbije. Istovremeno, učenici iz velikih i malih gradova u većem procentu probaju da piju alkohol od učenika iz seoskih sredina.\n– U poslednjih pet – šest godina, u OŠ „Dimitrije Tucović“ u Čajetini, nismo imali nikavih problema koji se odnose na pušenje u krugu škole ili upotrebu alkohola među učenicima. Međutim, učenici, iz nekog razloga koji ne mogu da objasnim, kako pređu u srednju školu tako počinju da puše i piju. Nažalost alkohol je, ne samo u našoj sredini, već na nivou čitave Srbije, društveno prihvatljiv jer se doživljava kao deo nekakve tradicije, budući da nema tog događaja, bilo da je reč o rođendanima, slavama ili sahranama, koji ne podrazumeva i konzumiranje alkohola. Zbog toga mislim da borba protiv alkoholizma i pušenja zaslužuje podjednako angažovanje kao i kada je reč o drogama. Na osnovu dosadašnjih iskustava slobodno se može reći da je nama u opštini Čajetina alkoholizam generalno veći problem nego što je to narkomanija, jer smo došli u tu situaciju da mladi danas ne računaju da su bili u provodu ukoliko se nisu napili, što je, čini mi se, postao opšteprihvaćen trend kod mladih, odnosno jedan vid pomodarstva – objašnjava Jelena Žugić, pedagog u čajetinskoj OŠ “Dimitrije Tucović”.\nPočetak konzumiranja alkohola vezuje se prvenstveno za vršnjačke grupe i to, kako su brojna istraživanja pokazala, u uzrastu između 13. i 17. godine. Mladi konzumiranje alkohola uglavnom doživljavaju kao dokaz odrastanja, pa alkohol, po njihovom shvatanju, predstavlja potvrdu da su odrasli. U nekim slučajevima alkohol predstavlja način da se uklope u društvo, da budu “veliki” i “važni” ili pak prihvaćeni od strane vršnjačke grupe. Specifičnosti pijenja kod mladih su i to da se oni najčešće ne obaziru na posledice, piju u “rundama”, često se međusobno takmiče u količini ispijenih pića i kombinuju alkohol i druga sredstva koja izazivaju zavisnost.


Tokio 2020 - Olimpijski komitet Srbije\nDatum održavanja: 23. jul - 8. avg 2021.\nSport i Solidarnost\nOlimpijske igre u Tokiju 2020 predstavljale su jedinstvenu demonstraciju jedinstva i solidarnosti celog sveta koji je smogao snage da se prvi put od izbijanja pandemije virusa COVID-19 okupi kako bi se održale Olimpijske igre koje su bile fokusirane samo na ono što je najbitnije: slavljenje sporta i sportista.\nOsećaj solidarnosti bio je presudan za uspeh ovog takmičenja, posebno imajući u vidu da su ovo bile prve Igre u istoriji Olimpijskog pokreta koja su odložene za jednu godinu. Iz pozicije organizacije, prvi put su se pojavili novi dokumenti koji predstavljaju smernice za održavanje velikih sportskih događaja u svetu – Tokio 2020 Playbooks. Ovi setovi pravila i preporuka predstavljali su osnovu za organizaciju i održavanje ovog takmičenja, ali su i postavili standarde kojih će se pridržavati organizatori svih velikih takmičenja.\nMladalačke, urbane i polno izbalansirane Igre\nNa Igrama u Tokiju, Olimpijski sportski program doživeo je pravu evoluciju uvođenjem novih sportova i disciplina na program koje treba da budu mnogo privlačnije za mlade naraštaje. Čak 339 disciplina u okviru 33 grane sportova – najviše u istoriji Olimpijskih igara – bilo je na programu ovog takmičenja, uključujući i po prvi put prisustvo skejtbordinga, sportskog penjanja, surfinga i karatea, kao i novih disciplina u okviru biciklizma (BMX freestyle) i košarke (basket 3×3).\nOvakva ekspanzija programa dovela je i do uravnotežene zastupljenosti polova u Tokiju. Olimpijske igre u Tokiju bile su do tog trenutka najizbalansiranije Olimpijske igre u istoriji u smislu zastupljenosti polova, sa gotovo odnosom 50/50 muškaraca i žena.\nOdrživa organizacija i nasleđe Igara\nSkoro 60% svih objekata koji su se koristili za potrebe OI Tokio 2020 bili su već postojeći objekti, uključujući i 6 sportskih objekata koji su se koristili i za vreme Olimpijskih igara Tokio 1964. Projekat Organizacionog komiteta kojim se stremilo ka emitovanju 0% ugljen dioksida rezultirao je ne samo smanjenjem emitovanja štetnih gasova, već je dovelo do toga da je organizacija ovih Igara bila potpuno neutralna u smislu proizvodnje ovih gasova.\nTokio 2020 je lansirao inovativne proojekte za uključivanje japanske publike u konkretne održive akcije. Oko 5000 olimpijskih i paraolimpijskih medalja napravljene su 100% od recikliranih materijala koji su dobijeni iz malih elektronskih uređaja koji su donirani od strane japanske publike.\nNakon završetka, ove Olimpijske igre proglašene su velikim uspehom, imajući u vidu uslove i okolnosti u kojima su se Igre pripremale i održale.\nSportisti Srbije – istorijski uspesi i nacionalni heroji\nSportisti Srbije na ovom takmičenju ostvarili su sjajne rezultate i najbolji plasman od Olimpijskih igara u Seulu 1988. godine.\nNaš tim sastojao se od ukupno 87 sportista iz 15 grana sportova i bio je najizbalansiraniji u smislu zastupljenosti polova u istoriji naše zemlje.\nRezultati koje su naši sportisti osvojili na ovim Igrama, svrstali su nas na 28. mesto po broju osvojenih zlatnih medalja, odnosno na 26. mesto po ukupnom broju osvojenih medalja.\n1 Sjedinjene Američke Države 39 41 33 113\n2 Kina 38 32 18 88\n4 Velika Britanija 22 21 22 65\n5 Ruski olimpijski komitet 20 28 23 71\n25 Danska 3 4 4 11\n26 Hrvatska 3 3 2 8\n28 Srbija 3 1 5 9\n29 Belgija 3 1 3 7\n30 Bugarska 3 1 2 6\nRezultate sportista Srbije na Olimpijskim igrama u Tokiju 2020. godine možete pogledati OVDE.\nTim Srbije: Tokio 2020Osvajači medalja: Tokio 2020


Diter Herte gost Senata | Senat Privrede Srbije\nDiter Herte gost Senata\njun 22, 2015-> SenatNema komentara\nPredsednik Upravnog odbora Senata privrede Austrije i Nemačke, Diter Herte, učestvovao je u radu konferencije „Jačanje saradnje, strateško povezivanje članova Senata privrede Srbije sa kompanijama iz Nemačke i Austrije“ koju je Senat privrede Srbije organizovao u Privrednoj komori Srbije.\nPovezivanje Senata privrede Srbije, Austrije i Nemačke, malih, srednjih i velikih preduzeća u cilju ostvarivanja intenzivnije saradnje sa međunarodnim tržištem, uspostavljanje strateških partnerstava sa kompanijama iz Evropske Unije, rast izvoza, transfer i podsticaj novih tehnologija i inovativnih modela poslovanja bile su glavne teme Konferencije.\nDiter Herte je istakao da je neophodno da se iskoriste komparativne prednosti članica –kompanija sva tri Senata, a da će rukovodstva svih Senata uraditi sve što je potrebno da se na najbolji način povežu.\nNakon konferencije svečano su uručene povelje novim članovima i počasnom članu Senata privrede Srbije, prof. dr Dejanu Iliću, uglednom naučniku, menadžeru, inovatoru, članu više izvršnih odbora korporacija u Nemačkoj i Srbiji, članu predsedništva Nemačko-srpskog foruma i gostujućem profesoru na fakultetima u Beogradu.\nStrateško povezivanje članova Senata privrede Srbije sa kompanijama iz Nemačke i Austrije – 22/06/2015


POČINJE OPERACIJA 'EVROPSKO PRVENSTVO'\nPOČINJE OPERACIJA 'EVROPSKO PRVENSTVO'\nSrpske košarkašice kreću sa pripremama\nFoto:Košarkaški savez Srbije\nŽenska košarkaška reprezentacija Srbije počela je da se okuplja pred početak priprema za Evropsko prvenstvo čiji su domaćini Srbija i Letonija od 27. juna do 7. jula.\nSelektor košarkašica Marina Maljković imaće kompletan sastav od 15. maja kada i zvanično na Zlatiboru počinju pripreme za takmičenje. Do tada, u beogradskoj dvorani "Vizura" srpske košarkašice će se okupljati i postepeno ulaziti u ritam.\nPlanirano je da kandidatkinje za dres Srbije dolaze u Beograd kako budu završavale sa klupskim obavezama. Do zvaničnog početka priprema, igračice će imati lekarske preglede, prolaziti testove i treninge i razgovorati sa selektorom Marinom Maljković, navedeno je na sajtu KSS.\nReprezentacija Srbije će na Evropskom prvenstvu igrati u Grupi D u Zrenjaninu gde će u “Kristalnoj dvorani” za protivnike imati selekcije Belorusije, Rusije i Belgije. Prvoplasirani tim iz grupe obezbediće direktan plasman u četvrtfinale, dok će drugoplasirana i trećeplasirana ekipa razigravati za prolazak među osam najboljih sa drugom i trećom ekipom iz Grupe C u kojoj su Turska, Slovenija, Italija i Mađarska.\nDomaćin preostale dve grupe je Letonija. U grupi A nalaze se Letonija, Španija, Ukrajina i Velika Britanija, a u grupi B Francuska, Češka, Crna Gora i Švedska. Titulu brani reprezentacija Španije, a šest prvoplasiranih timova sa Evropskog šampionata obezbediće plasman na kvalifikacioni turnir za odlazak na Olimpijske igre u Tokiju.\nNa Evropskim prvenstvima, najveći uspeh Srbije je zlato iz 2015. godine, a pod imenom Jugoslavija, dame su osvojile četiri srebrne i dve bronzane medalje.


Dani Patrijarha Pavla na Zvezdari od 20. do 27. maja - Društvo - Dnevni list Danas\nPočetna » Društvo » Dani Patrijarha Pavla na Zvezdari od 20. do 27. maja\n0Piše: Danas Online 20. maja 2019. 17.17 Izmenjeno: 22. maja 2019. 04.02\nSvečana akademija, uz prisustvo Njegove svetosti patrijarha srpskog Irineja i gradonačelnika Beograda Zorana Radojičića, održaće se 21. maja s početkom u 18 časova i 30 minuta, u svečanoj sali Šeste beogradske gimnazije, najavili su organizatori.\nKako se navodi, ideja o pokretanju ove manifestacije nastala je na osnovu uvida u arhivsku dokumentaciju, kojom je potvrđeno da je blaženopočivši patrijarh srpski Pavle u statusu vanrednog đaka pohađao Šestu beogradsku gimnaziju, u periodu od 1938. do 1942. godine.\nProgram ove manifestacije obuhvata sadržaje koje bi realizovali učenici, nastavnici, kao i stručnjaci i poznavaoci lika i dela patrijarha Pavla.\nU okviru manifestacije dodeljivale bi se nagrade najuspešnijim učenicima za znanje i blagočešće, kao i nagrade za veroučitelje, nastavnike, koji su prepoznati u svojim sredinama po ispoljavanju čovekoljublja, humanosti i vrednostima koje nesebično dele sa ostalim ljudima, a koji su prepoznati u liku i delu patrijarha Pavla, navodi se u saopštenju.\ndani patrijarha pavla, patrijarh Pavle, pomen\nObeležena desetogodišnjica smrti patrijarha Pavla u Leposaviću\nTrideset tri fotografije patrijarha Pavla


Bajden: SAD čvrsto posvećene integraciji Balkana\n25 novembar, 2015\nZajednička fotografija potpredsednika SAD Džo Bajdena, predsednika Evropskog saveta Donalda Tuska i balkanskih predsednika u Zagrebu\nPotpredsednik Bajden je u Zagrebu poručio da su SAD čvrsto posvećene cilju Dejtonskog sporazuma - integraciji regiona u institucionalne strukture Evrope, te da su vrata NATO-a širom otvorena\nDanas je u Zagrebu održan sastanak lidera zemalja Jugoistočne Evrope u okviru "Brdo-Brioni" procesa, a počasni gosti ovog skupa bili su potpredsednik SAD Džozef Bajden i predsednik Evropskog saveta Donald Tusk.\nU prisustvu potpredsednik SAD Džozefa Bajdena, predsednika Evropskog veća Donalda Tuska i predsednika Austrije Hajnca Fišera danas je u Zagrebu održan regionalni sastanak čelnika zemalja jugoistočne Evrope, na kome se iza zatvorenih vrata razgovaralo o bezbednosti, izbeglicama, evroatlantskoj i evropskoj perspektivi regiona.\nKako je na koferenciji za novinare rekao Bajden, SAD nikada nisu izašle iz ovih prostora i uvek motre Evropu. Po njegovim rečima Sjedinjene Države su čvrsto posvećene cilju Dejtonskog sporazuma – integraciji regiona u institucionalne strukture Evrope.\nVrata NATO ostaju širom otvorena, a Hrvatska i Slovenija su pokazale da je to moguće, rekao je Bajden i dodao da Amerika podržava članstvo svih zemalja iz regiona u NATO savezu, kao i korake koje Srbija i Kosovo čine prema konstruktivnom dijalogu:\n"Ulaskom ovih država sa Balkana u NATO i EU za mene je najbolji način obezbeđivanja bezbednosti i stabilnosti, i blagostanja. I zapravo upućuje države da preduzmu teške, ali potrebne reforme, da iskorene korupciju, da se pridržavaju zakona, da unapređuju civilno društvo i nezavisne medije."\nPredsednik Evropskog saveta Donald Tusk je istakao da je budućnost zapadnog Balkana u Evropskoj uniji, a predanost tom procesu je veoma važna za mir i stabilnost regiona.\n"Danas, ono što nam je napotrebnije je stvarni napredak, kako bismo ponovo oživeli proces proširenja za zemlje kandidatkinje. I kako bismo ubrzali evroatlantski proces za zemlje koje se žele priključiti NATO-u."\nPredsednica Hrvatske Kolinda Grabar Kitarović izjavila je da je to bio dijalog o bezbednosti i blagostanju ovog dela Evrope. Kako je rekla, ovo je i politički proces te se otvorenim pitanjem treba baviti u duhu dobrosusedskih odnosa:\n"Za trajnu stabilnost cele Evrope potrebno je osigurati stabilnost i blagostanje u Jugoistočnoj Evropi. Za stabilnost i blagostanje Jugoistočne Evrope potrebni su nam snažni partneri i saveznici. Kako bismo sve ovo postigli moramo ojačati i unaprediti dijalog između Jugoistočne Evrope, EU i SAD, koji će uroditi konkretnom saradnjom."\nU okviru sastanka „Brdo-Brioni“ procesa, predsednik Srbije Tomislav Nikolić se sastao sa potpredsednikom SAD Džozefom Bajdenom, koji je tom prilikom rekao da Amerika podržava Srbiju u njenim naporima da sprovede reforme, kao i u težnji da postane punopravni član EU. Bajden je podvukao da SAD podržavaju pozitivan odnos Srbije prema migrantskoj krizi i njen doprinosu miru i stabilnosti u regionu.


Pet trendova zapošljavanja u 2019. godini - Lepa Reč\nHomeVestiEkonomijaPet trendova zapošljavanja u 2019. godini\n11/01/2019 Lepa Reč Ekonomija\nGeneracije koje su spremne da posao obavljaju na daljinu i imaju drugačiji sistem razmišljanja od prethodnih, primoravaju i poslodavce da drugačije razmišljaju o zaposlenima, ugovorima i tome šta uspeh treba da predstavlja.\nSvako ko ima pristup kompjuteru tehnički može da aplicira za bilo koji posao, bilo da je kvalifikovan ili ne. U tom pogledu, mnoge firme za zapošljavanje sada formiraju testove koje kandidati treba da prođu pre razgovora uživo. Kako objašnjavaju, to je mnogo lakše nego da se “gubi” vreme na nekoliko sastanaka, kako bi kandidat uradio test ličnosti ili kako bi se ustanovilo koliko je pismen.\n“Ništa više ne frustrira nego kada vam se kandidat dopadne, a onda tek u poslednjem delu procesa shvatite da ne zna pravilno da piše”, ističe osnivač firme “ABS Staffing Solutions”, Arijel Šur.\nOna predviđa da će većina kompanija početi da koristi mogućnost intervjuisanja putem Skajpa, pre nego što kandidat dođe na sastanak uživo, kako bi se dobro iskoristilo vreme.\nIako je LinkedIn pametna alatka za pronalazak kandidata, Šur objašnjava da postoji nekoliko neiskorišćenih društvenih platformi koje većina kompanija još nije razmatrala. Od Tvitera do Instagrama, objave mogu ponuditi dobar put za pronalazak pravog kandidata ili pravog posla. I zaposleni i poslodavci mogu koristiti te platforme za izgradnju odnosa i donošenje odluka o zapošljavanju. Kandidatima otvara mogućnost da dopru do uticajnih ljudi u svojoj industriji, dok kompanijama da pronađu kandidate koji “razmišljaju izvan kutije”.\nKonkurencija će biti “opaka”\nZahvaljujući većoj produktivnosti i rastućem poverenju potrošača, predviđa se da će se nastaviti rast zapošljavanja u ovoj godini, ne samo za profesionalce koji rade puno radno vreme već i za privremene radnike. Budući da će se otvoriti nova radna mesta industrije će postati konkurentnije. Kako tvrde, više kompanija će se fokusirati na raznolikost kako bi privukli veći broj kandidata, a možda i otvorenije za modernije načine rada. To može uključivati rad na daljinu, spoljne konsultante i druge načine sagledavanja profesionalizma.\nTehnologija se neće koristiti samo u vezi sa programiranjem i programerima, već će sve više biti uključena u rad medicinskih sestara, nastavnika, računovođa i revizora. Ta promena će podstaći kompanije da stvore mogućnosti za usavršavanje i prekvalifikaciju trenutnih zaposlenih kako bi bili sigurni da će ostati konkurentni.\nSve više se govori o tome da kompanije traže zaposlene koji imaju veštine i znanje, a ne fakultetsku diploma. Stručnjaci smatraju da će kandidati u narednim mesecima biti birani na osnovu njihove potencijalne putanje u karijeri, a ne nužno na osnovu obrazovanja ili trenutnih postignuća.\nAbout Lepa Reč 1054 Articles\nŽivotne situacije u kojima je preko potrebno obratiti se psihologu\nNajbolja srpska nastavnica: Nastavnik ne sme da bude puki predavač\nNa sajt eUprava ulazite preko pretraživača ukoliko unosite lične podatke i želite da budu žaštićeni. Ako uđete direktno na tu interenet stranicu postoji mogućnost da do vaših podataka dođu i u najgorem slučaju da ih [...]\n6. ŠEKSPIR FESTIVAL: “Ričard Treći” podiže zavesu


Cena da se smrzneš :: emg.rs :: Ekonom:east magazin - najnoviji broj\nPrivreda u ledenom dobu\nProcene ukupnih troškova privrede zbog vremenskih nedaća kreću se i do 500 miliona evra, ako se uključe i štete od poplava koje bi mogle „naići“ nakon topljenja snega. Za sada najviše pogođeni trgovina, građevinarstvo i transportna preduzeća, dok bi vodene bujice najozbiljnije mogle da pogode agrar\nCela Srbija željno očekuje otopljenje.\nNajviše, verovatno, njena privreda. Prema procenama pojedinih ekonomista ukupan trošak privrede zbog višenedeljnog kijameta mogao bi, naime, dostići čak pola milijarde evra. Ukoliko se takve prognoze obistine računica bi mogla da zvuči i ovako: da je februar bio „normalan“ domaća privreda je na kraju godine, ukoliko se ne dese još neke nepredviđene nedaće, mogla biti bogatija za četvrtinu iznosa stranih direktnih investicija iz 2011. godine.


To je u razgovoru za ERT istakao i sportski direktor crno-belih, Zoran Savić.\n"Po našem izboru imamo najmlađi tim u Evrokupu. Tražimo još jedno pojačanje, visokog igrača, da kompletiramo roster", istakao je Savić za grčki ERT, a prenosi Gazeta.\nNaravno da se jedno od pitanja odnosilo i na dolazak Željka Obradovića na klupu crno-belih posle 30 godina.\n"Morali smo dugo da čekamo, sve do kraja jula, kako bismo odlučili. Imali smo Željka kao opciju, nisam želeo nikoga drugog da vodi tim", rekao je Savić.\nCrno-beli počinju sezonu sledećeg ponedeljka kada ih čeka gostovanje Zadru u prvom kolu ABA lige.\nKK Partizan Zoran Savić Željko Obradović košarkaški transfer


Republika / Šešelj: Niko ne sme da preti deci! Milovan Brkić je saradnik službi i Danice Drašković\npetak, 3. 4. 2020.| 10:02\nPredsednik Srpske radikalne stranke Vojislav Šešelj rekao je danas da predsednik države nema pravo nikoga da izuzima od krivične odgovornosti, a naročito ne sme da dopušta da neko preti deci.\nOn je ovo izjavio za televiziju Pink, uključivši se u emisiju preko skajpa jer se Šešelj nalazi u izolaciji, istakavši da se u ovim trenucima radi o ozbiljnosti države i institucija.\n- Ovde je u pitanju ozbiljnost srpske države, dodao bih da on (Aleksandar Vučić) nema pravo da eskulpira bilo koga od krivičnih dela. Ovde se preti detetu od dve godine, maloletnoj devojčici, to se ne sme tolerisati - oštro je rekao Šešelj.\nTokom svog gostovanja, Šešelj se osvrnuo i na novinara Milovana Brkića koji je pretio deci predsednika Srbije. Podsetio je da je Milovan Brkić svoju karijeru počeo kao saradnik službi bezbednosti koje su devedesetih godina hteli nasilno da svrgnu Slobodana Miloševića, da bi kasnije radio kao novinar "Srpske reči" i usko sarađivao sa Danicom Drašković. Nakon propasti ovog časopisa, Brkić stvara list "Tabloid", preko koga iznosi gomile neistina o predsedniku Srbije i preti njegovoj deci.\n- Ko njega finansira. Valjda postoje državni organi da to otkriju? - upitao je Šešelj i zaključio da predsednik Srbije "ne sme da se ponaša kao otac malog deteta, već kao državnik."\n(VIDEO) Antologijski snimak: Vučić i Šešelj guraju zavejani auto!\nSrbija Aleksandar Vučić Vojislav Šešelj Novinar Milovan Brkić\nVučić počeo video sastanak sa premijerima iz regiona: Glavna tema otvaranje granica


Početak/Virus Korona/Sve 44 inspekcije uključuju se u kontrolu sprovođenja mera za suzbijanje kovida\nMinistarstvo državne uprave i lokalne samouprave Vlade Republike Srbije saopštilo je da je na sednici Кoordinacione komisije za inspekcijski nadzor formirana radna grupa radi koordinacije republičkih inspekcija prilikom kontrole mera za sprečavanje širenja COVID-19.\nTo znači da se od danas u borbu protiv COVID-19 uključuju inspekcije koje do sada nisu imale nadležnost da kontrolišu primenu i poštovanje mera prevencije širenja virusa – veterinska, tržišna, inspekcija rada, poreska, ali i sve ostale po broju manje inspekcije.\nКoordiniraće se planovi nadzora različitih inspekcija na lokalnom i republičkom nivou i ciljaće, pre svega, oblasti visokog rizika, odnosno objekte gde primena mera ima najveći efekat za sprečavanje širenja virusa.\nCOVID-19 inspekcija Koronavirus\n25. oktobra 2020. u 08:17\nBaš mi žao ovih inspektora što su morali da ostave svoj privatni posao u toku radnog vremena i da rade državni posao za šta primaju platu!. Možda do sada nisu ni znali za koronu, jer su radisli privatne posove sa službenim koluma.!


Stigla potvrda, evo kada se nastavlja aktuelna i počinje sledeća sezona Primere! - Sportske.net\nTakmičenje u španskoj Primeri nastaviće se 11. juna, a sledeća sezona počeće 12. septembra, rekao je danas predsednik lige Havijer Tebas.\nOčaj u Barseloni, ultimatum i Lengle!Iska teraju iz Reala, zbog politike - "Terajte ovog malog sa bradom džihadiste!"Očekujte uskoro - Mesi će promeniti poziciju!Problem za Simeonea, povređen ArgentinacZidanov Real bez konkurencije, Juve ispao iz Top 10, ko je najvredniji na Ostrvu?\n"Uz Božiju volju, počećemo 11. juna. Spremni smo, a najvažnija stvar će biti dan kada ćemo završiti ligu. Više od 130 ljudi radi kako bi se stvari obavile na novi način, putovanja, organizacija, sve", rekao je Tebas za špansku Marku.\nUtakmice će se igrati bez publike zbog pandemije korona virusa.\nTebas je naveo i da se vrši audiovizuelno testiranje, kako bi navijači mogli da izaberu na koji način će od kuće gledati utakmice.\nNavijači će imati dve mogućnosti - da gledaju utakmicu u tišini ili će im biti puštena simulacija navijanja.\nŠpanski premijer Pedro Sančes u subotu je rekao da španska prva i druga liga mogu da se nastave od 8. juna.\nU Primeri su prošle nedelje počeli grupni treninzi sa ne više od 10 igrača. Tebas je rekao da je sledeći korak da ekipe počnu sa punim treninzima.\nOn je dodao da se klubovi suočavaju sa gubitkom od 700 miliona evra zbog pandemije.\n"Povratak takmičenja ne znači da nećemo izgubiti milione. Naši klubovi će izgubiti najmanje 700 miliona evra, a to će morati da se nadoknadi. Biće dobro videti ko je od početka verovao u industriju", naveo je Tebas.\nFudbal u Španiji prekinut je 12. marta zbog pandemije.Barselona je prva na tabeli sa dva boda više od Real Madrida, a do kraja šampionata ostalo je još 11 kola.


Ponovo rade frizerski saloni u Nemačkoj, vlasti oprezne s merama popuštanja\nSvet Autor:Beta/AP01. mar. 202111:55 > 11:56\nIzvor: REUTERS/Leon Kuegeler\nFrizerski saloni ponovo su otvoreni u Nemačkoj, posle dva meseca, u još jednom opreznom potezu otvaranja u zemlji koja pokušava da uspostavi ravnotežu između želje za ublažavanjem restrikcija zbog koronavirusa i nastojanja da ograniči širenje zaraznijih sojeva.\nNedelju dana ranije veliki deo đaka osnovnih škola vratilo se u školske klupe posle odluke kancelarke Angele Merkel i guvernera 16 država od 10. februara. Merkel i guverneri će se ponovo sastati u sredu da odluče kako dalje sa ostalim restrikcijama vezanim za koronavirus u Nemačkoj koje su sada na snazi do 7. marta.\nNeke savezne države dozvolile su danas otvaranje prodavnica kao što su cvećare i prodavnice alata. Većina prodavnica zatvorena je širom zemlje od 16. decembra. Restorani, barovi, objekti za sport i zabavu zatvoreni su od 2. novembra, a hotelima je dozvoljeno da primaju samo poslovne putnike.\nSve je više poziva da se dalje ublaže restrikcije ali takodje i drugih koji traže da se i dalje bude oprezan.\nStalni pad broja novozaraženih je u zastoju, i čak je u nekim delovima zemlje broj zaraženih ponovo počeo da raste kako se širi zarazniji soj korona virusa prvo otkriven u Velikoj Britaniji.\n„Ove nedelje će biti uspostavljeno kako će se raditi narednih meseci“, rekao je guverner Bavarske Markus Zeder, koji se zalaže za oprezniji pristup.\nOn je nazvao situaciju sa virusom nestabilnom i naglasio da je važno da se ove nedelje donesu „pametne“ odluke i da se mora naći pravi balans izmedju opreza i otvaranja kao i da guverneri jednostavno ne smeju da izgube živce i ispunjavaju sve želje.\nNemački centar za kontrolu bolesti prijavio je 4.732 nova slučaja zaraze korona virusom u prethodna 24 časa u poredjenju sa 4.369 pre nedelju dana. U prethodnom danu umrlo je još 60 ljudi što je dovelo ukupan broj do 70.105.\nDo petka je 4,7 odsto nemačkog stanovništva dobilo prvu dozu vakcine, a 2,4 odsto i drugu dozu, što je relativno sporo napredovanje u vakcinaciji koje je naširoko kritikovano.\nBavarska i dve susedne savezne države planiraju da daju 15.000 doza vakciine susednoj Češkoj, koja trenutno beleži najvišu stopu infekcije u Evropskoj uniji. Zeder je rekao da ta „simbolična mera“ na kraju pomaže Nemačkoj zato što češke vlasti žele da upotrebe vakcine u zonama visokog rizika blizu granice i za osobe koje koriste malogranične prelaze.


Ilon Mask najavio otvaranje „Tesle“ u Srbiji sledece godine\nizvor: agencije foto: 24.09.2019.\nAmerička kompanija „Tesla“ bavi se proizvodnjom električnih automobila, a vlasnik Ilon Mask je u prepisci na Tviteru izjavio da se nada da će kompanija imati svoja sedišta širom Jugoistočne Evrope već 2020. godine. Jedna od nabrojanih država je i Srbija.\n„Nadam se da će se otvoriti u Slovačkoj, Hrvatskoj, Srbiji i većem delu Istočne Evrope rano sledeće godine. Napokon ćemo učiniti Nikolu Teslu ponosnim tako što ćemo imati njegove automobile u zemljama odakle potiče!“, napisao je Mask.\nPostoje četiri hotela u Beogradu sa punjačima za električna vozila i to su lokacije koje „Tesla“ preporučuje svojim kupcima. Međutim, punjenje baterija je dozvoljeno samo gostima hotela.\nNa sajtu kompanije je istaknuto da će u budućnosti biti postavljeni superpunjači za slobodnu, javnu upotrebu u Ulici kraljice Natalije u Beogradu, kod Požege i u blizini sela Jalovik Izvor.\nSuperpunjači su posebni punjači koji snabdevaju bateriju snagom do 250 kilovata, zbog čega se baterija u potpunosti napuni za oko 40 minuta.\nTrenutno u svetu postoji 14.081 superpunjač na 1.604 lokacije.\n„Tesli“ je jedini uslov da dođe na naše tržište bila infrastruktura. Mask je izjavio da nisu želeli da prodaju vozila „u zemljama koje nemaju razvijenu infrastrukturu“ i da to komplikuje život njihovim kupcima.\nLokacije trenutnih i budućih punjača za „Tesline” automobile u Srbiji\nDolazak „Tesle“ u Srbiju sigurno će podstaći promene\nPrema podacima iz 2018. godine, na ulicama Srbije bilo je svega 148 električnih vozila, a više od polovine su automobili. Na mnogim lokacijama u našoj zemlji postavljeni su punjači za ta vozila, a 15 brzih punjača nalazi se na trasi Koridora 10.\nPunjači su, takođe, postavljeni na auto-putevima, u javnim garažama, u blizini naplatnih rampi, a na brzim punjačima automobili se mogu napuniti za tridesetak minuta.\nMeđu državama koje je Mask pomenuo, u Slovačkoj i Hrvtaskoj postoje subvencije za prodaju električnih vozila dok ih u Srbiji nema. Dolazak „Tesle“ sigurno će podstaći promene.


U nedelju besplatni pregledi u Opštoj bolnici Leskovac – Info Centar Juga\nU nedelju besplatni pregledi u Opštoj bolnici Leskovac\nMinistarstvo zdravlja poziva građane Srbije da u nedelju 25. februara, u svojoj lokalnoj zdravstvenoj ustanovi, u periodu od 8 do 16 časova obave preventivni pregled, koji ovog puta podrazumeva oftalmološki pregled, kardiološke preglede i laboratorijske analize – tumor markeri prostate (PSA) i jajnika (CA 125), kao i merenje nivoa šećera u krvi. Ovoj akciji se i ovoga puta priključila i Opšta bolnica Leskovac.\nTom prilikom, svi građani Republike Srbije, i oni koji iz bilo kojeg razloga nemaju zdravstveno osiguranje, moći će da u više od 80 zdravstvenih ustanova širom Srbije obave preventivne preglede i tako pozitivno utiču na svoje zdravlje.\nOvo je šesta u nizu akcija besplatnih preventivnih pregleda, koje Ministarstvo zdravlja organizuje u cilju rane dijagnostike i prevencije bolesti,a u okviru kojih je, do sada, pregledano blizu 100.000 građana. Od tog broja, njih više od 2.000 je upućeno na dalju dijagnostiku, čime je još jednom pokazano da promocija prevencije kao načina brige o sopstvenom zdravlju nema alternativu.\nFakultet sporta i fizičkog vaspitanja na Sajmu obrazovanja u Leskovcu


Stevanović: Uspješna protekla godina | Palelive.com\nPočetna Regija Zvornik Stevanović: Uspješna protekla godina\nStevanović: Uspješna protekla godina\nZVORNIK – Načelnik opštine Zvornik Zoran Stevanović ocijenio je danas da je 2013. godina bila vrlo uspješna za ovu lokalnu zajednicu, te da su provedene sve planirane aktivnosti.\nStevanović je na konferenciji za novinare naveo da su završeni projekti rekonstrukcije gradskih ulica, rekonstrukcije puta Kiseljački put – Kiseljak, rekonstrukcije izvora mineralne vode u Banji Kiseljak, kao i izgradnje prve faze vodovoda “Zvornik sjever”.\nOn je dodao da je prošloj godini nastavljena i podrška pronatalitenoj politici, za šta je izdvojeno oko 110.000 KM.\n“Sredstva su izdvojena na ime jednokratnih davanja porodicama koje su dobile treće ili četvrto dijete i nezaposlenim majkama koje su dobile prvo ili drugo dijete i za sufinansiranje vantjelesne oplodnje bračnim parovima sa problemom steriliteta, a iz te akcije rođena je jedna beba i u toku su još dvije trudnoće”, naveo je Stevanović.\nStevanović je istakao da će u 2014. godini biti nastavljen program zapošljavanja pripravnika i naveo da je u 2013. godini u dva programa zapošljavanja pripravnika u Administrativnu službu opštine Zvornik i privredne subjekte zaposleno 28 mladih sa višom i visokom stručnom spremom, od kojih je njih 14 iz kategorije djece poginulih boraca.\nOn je rekao da je u prošloj godini prvi put registrovan pozitivan trend novoregistrovanih u odnosu na broj ugašenih samostalnih preduzetničkih radnji.\nPrema njegovim riječima, u 2014. godini biće završeno stambeno zbrinjavanje 42 korisnika iz kategorija porodica poginulih boraca i ratnih vojnih invalida, koji se nalaze na konačnoj listi za stambeno zbrinjavanje.\n“Završena je projektna dokumentacija i očekujem da će s proljeća biti završeni tenderi i početi izgradnja objekta. Mislimo i da ćemo sa UNDP-om konačno započeti i projekat raseljavanja kolektivnih centara, a nastavićemo i druge aktivnosti, kao što su stipendiranje srednjoškolaca i studenata uz nagrađivanje najboljih”, naglasio je Stevanović.\nOn je dodao da će u ovoj godini u drugoj fazi biti nastavljen projekat izgradnje vodovoda “Zvornik sjever”, koja obuhvata završetak sekundarne vodovodne mreže na najudaljenijim tačkama naseljenih mjesta, obuhvaćenih projektom i izgradnju vodovoda za Mjesnu zajednicu Tršić.\nStevanović je rekao da će u ovoj godini biti podnesena inicijativa da Zvornik dobije status grada. “Mislim da to zaslužujemo prema svim kriterijumima potrebnim za dobijanje statusa grada i podnijećemo inicijativu u prvom kvartalu ove godine”, najavio je Stevanović.\nPrethodni članakZa 120 porodica podijeljeno oko 9.000 KM\nNaredni članakPrijem za članove Udruženja “Četiri i više”


Premijer Mustafa zatražio podršku Estonije za evropsku agendu Kosova - Vesti - Republika Kosovo - Kancelarija Premijera\nPremijer Mustafa zatražio podršku Estonije za evropsku agendu Kosova\nPriština, 16 maj 2017\nPremijer Republike Kosova Isa Mustafa, sastao se sa ministrom spoljnih poslova Estonije, Sven Mikser.\nPremijer Mustafa infomisao minsitra Miksera o napretku Kosova u održivom ekonomskom razvoju, smanjenju nezaposlenosti i poboljšanju socijalnog blagostanja koji su okarakterisali Kosovo tokom ovog perioda, i zahvalio se Estoniji na stalnoj podršci.\nPozivajucÌÂi se na predsedavanje Savetom EU-a , koje cÌÂe Estonija preuzeti od 1. jula, premijer Mustafa je zatražio podršku za liberalizaciju viznog režima i dalju agendu evropskih integracija.\nPremijer Isa Mustafa cenio je značaj podrške Estonije i za članstvo Kosova u međunarodnim i evropskim organizacijama.\nMinistar spoljnih poslova Estonije Sven Mikser, cenio je dostignucÌÂa Kosova, posebno u ekonomskom rastu, u poređenju i sa drugim zemljama.\nMinistar Mikser je naglasio podršku Estonije tokom predsedavanja Savetom EU.a za evropsku agendu Kosova i članstvo Kosova u međunarodnim organizacijama.\nTokom sastanka, izražena je obostrana spremnost za jačanje bilateralne saradnje.


Austrija spremna da podrži BiH u vraćanju migranata u zemlje porijekla - epiCentar INFO\nAustrija spremna da podrži BiH u vraćanju migranata u zemlje porijekla\nAustrija je pokazala spremnost da podrži BiH u vraćanju migranata u matične zemlje, kao dio saradnje po pitanju borbe protiv ilegalnih migracija.\nRekao je ovo ministar bezbjednosti u Savjetu ministara Selmo Cikotić koji je danas sa austrijskim ministrom unutrašnjih poslova Austrije Karlom Nehamerom potpisao Memorandum o jačanju saradnje za efikasniju borbu protiv ilegalnih migracija.\nCikotić je rekao da povratak migranata u zemlje porijekla smatraju jednim od najvažnijih mehanizama, te da je Austrija posebno spremna da podrži aktivnosti koje se odnose na pitanja prisilnih readmisija na bazi potpisanih sporazuma.\n– Austrija je spremna da finansira čarter letove koje će u tom smislu bezbjednosne strukture BiH preduzeti – istakao je Cikotić.\nOn je dodao da BiH i Austrija sarađuju na velikom broju pitanja u borbi protiv bezbjednosnih izazova i prijetnji, te da na različite načine imaju posebno važnu ulogu na takozvanoj “zapadnobalkanskoj ruti”.\nCikotić je zahvalio Austriji za pomoć koju je u proteklih nekoliko mjeseci pružila u borbi BiH protiv ilegalnih migracija, te istakao i onu konkretnu od milion evra, koje je austrijsko Ministarstvo inostranih poslova uputilo BiH, te pola miliona evra koju je uputio austrijski MUP.\nIstakao je 135 uslovnih kontejnera koji će biti razmješteni na kampu “Lipa” za izgradnju trajnijeg i kvalitetnijeg smještajnog kapaciteta za migrante.\nOn je dodao da je razgovarano i o nizu drugih tehničkih pitanja u vezi sa Fronteksom i saradnjom, te mogućim angažmanom austrijskih stručnjaka i policajaca.\n– Današnji sastanak je samo jedna karika u lancu velikog niza mjera i aktivnosti koje su do sada bile preduzimane i koje će sasvim sigurno biti prisutne i u vremenu pred nama – rekao je Cikotić.\nNehamer je istakao da je BiH je uložila veliki napor da zaštiti granice i spriječi prolazak migranata prema zapadu, te da je Austrija spremna da je podrži u vraćanju migranata u matične zemlje.\n– Uz podršku BiH, prošle godine smo uspjeli da osujemo platformu s ciljem sprečavanja migrantske krize – naveo je Nehamer.\nOn je dodao da Memorandum obuhvata i policijsku saradnju u pogledu sajber kriminaliteta, a pojačaće i borbu protiv terorizma.\n– Austrija će i dalje podržavati put BiH da postane punopravan član Fronteksa – rekao je Nehamer.\nRazgovarano je o potrebi međuinstitucionalne saradnje, te značaju saradnje zemalja u borbi protiv ilegalnih migracija u kontekstu rješavanja mnogih drugih bezbjednosnih izazova, prije svega kada je riječ o organizovanom kriminalu, trgovini ljudima i mogućim prijetnjama terorizma, te trgovini narkoticima i oružjem.\nTags: Austrija, BiH, migranti, migrantska kriza, politika, readmisija, saradnja\nPrevious Lopovi u Banjaluci do suza nasmijali radnike (VIDEO)\nNext Kako su se Saša i Danka vratili u Srbac: Imali su sve, ali je nostalgija bila jača\nMladi iz cijele Evrope dolaze da uživaju u bh. dragulju na Jadranu\nSrbija: Dušan ima 55 godina i 101 put je darovao krv\nIskustva volontera u kol centru banjalučkog Doma zdravlja: “Ima i onih koji vjeruju u teorije zavjere o vakcinaciji”


RTCG - Radio Televizija Crne Gore - Nacionalni javni servis :: Svijet :: Pregovori o Bregzitu počinju danas\nTRAJAĆE GODINU 19. 06. 2017. 09:11 >> 08:46 1\nPregovori o Bregzitu počinju danas\nCilj Velike Britanije je da sa Evropskom unijom (EU) sklopi sporazum "kao nijedan drugi u istoriji", izjavio je danas britanski ministar za Bregzit Dejvid Dejvis.\n"Predstoji dug put, ali naš cilj je jasan: duboko i posebno partnerstvo Velike Britanije i EU, sporazum kao nijedan drugi u istoriji", navodi se u saopštenju Dejvisa uoči sastanka u Briselu.\nOn je dodao da će Velika Britanija "ostati posvećen partner i saveznik prijateljima širom kontinenta".\nPrva etapa pregovora, koji po planu treba da se završe do jeseni 2018, treba da se odnosi na postizanje dogovora o tri pitanja - sudbini evropskih državljana u Velikoj Britanijii poslije Bregzita i Britanaca u EU, o granici sa Irskom i finansijama, odnosno iznosu finansijskih obaveza Londona prema EU.\nDruga faza pregovora će se odnositi na buduće trgovinske veze između Velike Britanije i EU, a konačan dogovor o tome se predviđa između decembra 2017. i proljeća 2018.


U tri dana spasili dve ruke - juGmedia\nLekari Kliničkog centra u Nišu napravili su pravi podvig spasivši u samo tri dana amputirane ruke dvojici pacijenata.\nPrema rečima pomoćnika direktora Kliničkog centra Niš Gorana Stanojevića mulidsciplinarni tim najpre je u noći izmedju petka i subote uradio replantaciju ruke isečene iznad nadlaktice čoveku starom 46 godina iz sela Jelašnica, a potom, u toku jučerašnjeg prepodneva, replantaciju rudaru (24) iz okoline Aleksinca.\n„Pacijent iz Jelašnice ostao je bez desne ruke prilikom sečenja orevnog drveta na cirkularu, a na mladog rudara se obrušila stena i amputirala mu desnu ruku iznad nadlaktice“, kazao je Stanojević.\nOn je istakao da je u oba slučaja tim za replantaciju, koji su sačinjavali plastični i vaskularni hirurzi i ortopedi, sastavljen munjevitom brzinom i bio je spreman za operaciju još pre prebacivanja pacijenata iz Urgetnog centra.\nLekari su uspeli da u roku samo sat i po urade replantaciju prvom pacijentu, a otprilike isto vreme bilo im je potrebno i za drugog pacijenta.\n„Same operacije trajale su puno duže, više od četiri sata, ali smo krvotok uspevali da povratimo za kratko vreme, što je veoma bitno za oporavak„, izjavio je direktor Klinike za plastičnu i rekonstruktivnu hirurgiju i šef multidisciplinarnog tima koji je uradio operaciju Predrag Kovačević.\nOn je kazao da se oba pacijenta osećaju dobro, da je pacijent iz Jelašnice već izašao iz intenzivne nege, dok se mladić iz okoline Aleksinca još nalazi na intenzivnoj nezi.\n„Nadamo se uspešnom oporavku i jednog i drugog pacijenta, ali ćemo definitivne rezultate moći da saopštimo za pet i sedam dana„, rekao je Kovačević.\nLekari Klinike za plastičnu i rekonstruktivnu hirurgiju u Nišu srećom prethodne tri do četiri godine nisu imali slične operacije, a u poslednje dve decenije nije uradjena ni jedna replantacija ruke amputiraneiznad nadlaktice, već samo replantacija šaka i prstiju.\nDejan Demirović iz Jelašnice kome je cirkular isekao ruku, kazao je da je beskrajno zahvalan lekarima koji su mu „zašili“ ruku.\n„Verujem da ću biti dobro, da će moja ruka biti dobro. Pomogoli su mi lekari mnogo brzo, brzo je došla Hitna pomoć, brzo su me uneli u operacionu salu„, rekao je Demirović.\nOn je kazao da je sa sinom sekao drva kod jednog čoveka u Jelašnici kada se sapleo o motornu testeru i podleteo pod cirkular. Sve vreme je bio svestan i pored toga što je trpeo užasne bolove.\nU Kliničkom centru Niš naglasili su da je u ovakvim situacijama veoma bitno da se pacijent što pre prebaci do zdravstvene ustanove, a da se amputirani deo pravilno transportuje. Prema rečima lekara anmputirani deo tela ne treba nikako stavljati u vodu već zaviti u mokru tkaninu i tako ga dopremiti do bolnice.\nMaturant vranjske Gimnazije “Bora Stanković”, budući student farmacije Medicinskog fakulteta u Nišu, Đorđe Dimitrijević, učesnik je Edu Viki…\nZbog radova na povezivanju novih kupaca u sredu 22. avgusta od 9 do 12 sati, bez struje će biti četiri sela u Vlasotinačkoj opštini. (više…)\nNIŠ - Osobe sa oštećenim sluhom od sada imaju priliku da se informišu o simptomima i prevenciji najčešćih oboljenja putem video snimaka na znakovnom…


Nova komunistička partija i Savez komunističke omladine učestvuju na izborima | Novosadski informativni portal 021\nNova komunistička partija i Savez komunističke omladine učestvuju na izborima\nNova komunistička partija Jugoslavije (NКPJ) i Savez komunističke omladine Jugoslavije (SКOJ) saopštili su da će učestvovati na predstojećim izborima u Srbiji.\nTakođe, kako navode, počeli su razgovore sa više organizacija radi stvaranja Narodnog fronta koji bi okupio sve istinske levičarske formacije na jednoj izbornoj listi.\n"U jedinstvenoj koloni ćemo se boriti za zaštitu interesa radnog naroda i svih drugih obespravljenih slojeva u eksploatatorskom kapitalističkom društvu. Trudićemo se da se uspostavi izborna alternativa buržoaskim vlastima i opoziciji", navele su te dve partije.\nNKPJ i SKOJ su pozvali "radnike, seljake, studente, penzionere, omladinu, nezaposlene, Jugoslovene i poštenu inteligenciju da podrže formiranje jedinstvene izborne kolone autentičnih levičarskih snaga u Srbiji".\nOni su zatražili "momentalno ukidanje nepravednog Zakona o izborima i Zakona o političkim partijama" zalažući se za ukidanje plaćanja potpisa za podršku izbornoj listi, za podelu Srbije na više izbornih jedinica i ograničenje broja potpisa za podršku izbornoj listi na 1.000 u svakoj.\nTakođe, kako su navodi u saopštenju, nužno je izmeniti Zakon o političkim partijama kroz ukidanje obaveze plaćanja potpisa osnivača prilikom registracije i smanjiti broj potpisa za registraciju sa 10.000 na 500.\n"Samo ukidanjem ova dva zakona predstavnici radnog naroda mogu ravnopravno da trče trku sa partijama koje zastupaju interese krupnog kapitala", poručili su NKPJ i SKOJ.\n29.12.2021\t• 13:38\nCe dobiti 0,5%glasova,neka izadju na izbore radi zabave\n28.12.2021\t• 08:36\nMozda bi u danasnjim okolnostima bio bolji naziv 'Radnicka stranka' da bude neko da zastupa interese radnika (naziv 'komunisticka' izaziva odbojnost kod prostog sveta).\nSve druge stranke slepo slusaju krupni kapital i rade protiv radnika i naroda.\nA i radnici (ako postoje ili sami na sebe danas gledaju kao na smece, kao na nekoga ko se nije snasao) uvek glasaju za te stranke u sluzbi stranaca i kapitala, pa kad tog radnika licno, situacija oprlji po dupetu, onda trazi vezu, kuka, spava sa sefom, uvlaci se, pa na kraju hoce da shtrajkuje ...ali sve je to nema efekta kad si u tamnici kapitala tj sofisticiranih lopova.\nZato radnici, pamet u glavu, nemoj posle da kukate i vucete se sa sefovima ..\n27.12.2021\t• 20:43\nLud sam bez vas!\nDrugovi!Pa zar ste morali tako dugo biti u hibernaciji,ove komunjare opljačkaše sve što nam je drug Tita ostavio.


Jovana Stanojević tehnički delegat Evropske kajakaške asocijacije | Kajakaški savez Srbije\nJovana Stanojević tehnički delegat Evropske kajakaške asocijacije\n26. March 2021. | Vesti\nPredsednica sudijske komisije Kajakaškog saveza Srbije, Jovana Stanojević, izabrana je za tehničkog delegata Evropske kajakaške asocijacije za disciplinu kajak i kanu sprint. Imenovanje našeg stručnjaka na jednu od najvažnijih funkcija u evropskom kajaku bilo je očekivano s obzirom da Stanojević od 2019. godine vrši dužnost tehničkog delegata. Na toj poziciji Jovana Stanojević nasledila je legendarnu Holanđanku Eli Miler.\n“Velika mi je čast što sam izabrana za tehničkog delegata EKA za olimpijsku disciplinu kajak kanu sprint, ali je istovremeno i velika odgovornost jer nasleđujem Eli Miler koja je na toj poziciji provela pune 22 godine. Upravo je ona bila i moj mentor koja je sa mnom podelila svoje ogromno znanje i iskustvo“, naglasila je Stanojević.\nNovi tehnički delegat EKA za sprint naglašava da je osim podrške Milerove, veoma važna i podrška kolega.\n“Veliku zahvalnosti dugujem i Kajakaškom savezu Srbije, na čelu sa predsednikom Mirkom Nišovićem jer bez njih ne bih bila u prilici da nas predstavljam na međunarodnoj sportskoj sceni“, dodaje Jovana.\nEvropska kajakaška asocijacija nadležna je za sva kontinentalna takmičenja, dok pozicija tehničkog delegata između ostalog podrazumeva da stručnim savetima osigura da su svi tehnički uslovi i standardi, a na koje se lokalni organizator obavezao ugovorom, ispoštovani i sprovedeni.\nS obzirom da od kraja 2019. obavlja funkciju tehničkog delegata, Jovana je već deo priprema za ovogodišnje Evropsko prvenstvo koje će se u junu održati u Duisburgu, a već su počeli planovi i za šampionat Evrope 2022. godine.\n“Ono što je novina za seniorski kontinentalni šampionat naredne godine jeste to što će kajak biti deo programa zajedničkog evropskog prvenstva za više sportova. Najveći izazov jeste uklopiti takmičenje u našem sportu u raspored sa još osam različitih sportova i na tome vredno radimo već godinu dana i to je samo jedan od izazova sa kojima se susrećem na ovoj poziciji. Planovi za ovogodišnje šampionate za seniore u Nemačkoj i juniore i mlađe seniore u Poljskoj već su napravljeni, ali na žalost zbog situacije sa koronom postoji mogućnost da ćemo morati da prilagodimo planove situaciji. Nadam se da se planovi neće drastično menjati“, naglašava Stanojević.\nUpravni odbor Evropske kajakaške asocijacije\nOsim pozicije tehničkog delegata za sprint u EKA, Jovana Stanojević je i član Upravnog odbora evropske kuće kajaka, ali i Upravnog odbora Međunarodne kajakaške federacije. Od 2011. godine aktivni je međunarodni sudija za sprint na svetskim i evropskim prvenstvima. Na Paralimpijskim igrama u Riju bila je direktor takmičenja, dok će ove godine u Tokiju suditi na Olimpijskim igrama.\n“Nama je velika čast što neko iz naših redova uživa veliki ugled u svetu kajaka i što je Jovana izabrana na mesto tehničkog delegata. Ja kao predsednik kao i ceo Kajakaški savez Srbije čestita Jovani na imenovanju na tu funkciju i želi joj da ponovi i nadmaši uspehe koje je postigla do sada kada je bila direktor takmičenja na Evropskom juniorskom šampionatu 2017. i seniorskom kontinentalnom prvenstvu 2018. godine koji su dobili najviše ocene“, nije krio oduševljenje predsednik Kajakaškog saveza Srbije, Mirko Nišović.\nKapelan, Stanojević, Vuds, Nišović


Izvor: SrbijaDanas.com, 10.Dec.2019, 14:04\nCrveno-bele očekuje duel sa Olimpijakosom.\nFudbaleri Crvene zvezde doputovali su u Atinu na meč odluke u Ligi šampiona. Crveno-beli se posle pet rundi nalaze na trećoj poziciji B grupe, koja vodi u prolećne bitke Lige Evrope. U duelu sa Olimpijakosom ekipi trenera Vladana Milojevića je dovoljan i bod za nastavak takmičenja.\nPo dolasku u prestonicu Grčke fudbalere prvaka Srbije je dočekalo neprijatno iznenađenje. Iako je toplo za ovo doba godine i ima 15 stepeni, jaka kiša sigurno kvari raspoloženje ekspediciji Beograđana.\nGoste u 17.30 čeka trening na kojem će se upoznati sa travom “Karaiskakija”, a početak meča je zakazan za sredu u 21.00.